Od nove sezone video-tehnologija u Superligi Srbije! – Objektivni\nPočetna/Sport/Fudbal/Od nove sezone video-tehnologija u Superligi Srbije!\nOd nove sezone video-tehnologija u Superligi Srbije!\n0 5 5 minut ranije\nOd prvog kola sezone 2021/22, na svim terenima Super lige Srbije primenjivaće se VAR tehnologija.\n„Sve je licencirano i više nego spremno za početak prvenstva“ – kaže Igor Radojčić, jedini licencirani VAR instruktor za teritoriju Srbije i čovek koji je od samog starta bio uključen u proces implementacije VAR sistema u Srbiji.\nPovodom početka primene VAR tehnologije u srpskom fudbalu, oglasio se i generalni sekretar FSS Jovan Šurbatović:\n„Ovo je značajan dan za srpski fudbal. Implementacija i primena VAR tehnologije govore o tome da idemo u korak sa svetom i da nam je želja da od Super lige Srbije stvorimo jedno kvalitetno i moderno takmičenje. Podsetiću da je na početku projekta formiran projektni tim koji su pored ljudi iz FSS, Zajednice superligaša i Sudijske komisije, činili i stručnjaci iz Telekoma Srbije koji je generalni sponzor FSS i sa televizije Arenasport. U protekle dve godine urađen je ogroman posao i koristim priliku da se zahvalim svima koji su doprineli implementaciji VAR sistema na stadionima širom Srbije. Takođe, veliku zahvalnost dugujemo ljudima iz drugih saveza, koji su nas na početku realizacije projekta primili u svojim sredinama, dali nam inicijalne informacije o funkcionisanju VAR sistema sa kojim su oni u tom trenutku imali mnogo više iskustva, ukazali nam na moguće poteškoće, dali određene ideje i mnogo nam pomogli da ovaj posao izguramo do kraja. Danas možemo da se pohvalimo najmodernijim VAR centrom sa četiri VAR sobe u SC FSS u Staroj Pazovi, ali nećemo se na tome zaustaviti. Planiramo da nastavimo sa usavršavanjem i da sudijama još više olakšamo posao kada je reč o deljenju pravde na terenima Linglong Tire Super lige Srbije“.\n„Sezona 2021/22 biće istorijska za srpski fudbal jer će se u njoj prvi put koristiti VAR tehnologija“ – kaže specijalista za poslovna rešenja u Kompaniji Telekom Srbija Sanja Peterka i dodaje:\n„Planiranje i izgradnja optičke infrastrukture, na 24 lokacije širom Srbije, zahtevala je angažovanje radnika Telekoma, praktično iz svih delova Srbije. Svi su uzeli učešće u planiranju i dogradnji novih pasivnih i aktivnih resursa. Korona nas je sve usporila. Međutim, kada je FSS izabrao centralizovan VAR sistem, sa glavnim centrom sa 4 VAR sobe u kući fudbala u Staroj Pazovi, krenuli smo u izradu i implementaciju složenog tehničkog rešenja za telekomunikacioni transport signala sa zanemarljivim kašnjenjem, koje će najviše odgovarati centralizovanom VAR sistemu. Sada, u julu 2021, posle završenih testiranja, san je postao stvarnost i Super liga Srbije može da se pohvali najmodernijim alatom za suđenje u 21. veku. Zahvaljujem se pre svega svim mojim kolegama u Telekomu Srbija, koji su neumorno radili na ovom projektu. Drago nam je da imamo i ovo dragoceno iskustvo, koje Telekom Srbija samo utvrđuje kao vodećeg telekomunikacionog provajdera u Srbiji i regionu“.\nArena Channels Group kao dugogodišnji partner FSS nastavlja da pomera granice u produkciji televizijskog sadržaja.\n„Pre dve godine kada je oformljen osmočlani projektni tim za uvođenje VAR tehnologije u Srbiji, sa velikom zadovoljstvom krenuli smo u realizaciju ovako velikog i kompleksnog projekta kada je broadcasting u pitanju“ – Vojislav Aranđelović, direktor produkcije TV Arenasport.\n„U samoj realizaciji implementacije VAR-a obilazili smo sve stadione u Srbiji, od Subotice do Surdulice, neke i više puta kako bismo otklonili sve nedostatke koji bi ugrozili snimanje VAR situacija. S obzirom da je izabran centralizovan VAR sistem u SC FSS u Staroj Pazovi, ovo je bio jako zahtevan projekat prvenstveno za kolege iz Telekoma Srbija. Bilo je potrebno izgraditi infrastrukturu telekomunikacionog prenosa signala sa svake tačke na svim stadionima do Arena Sport TV i centra FSS u Staroj Pazovi, prema najvišim standardima i primenom redudantnih linija transporta kako bi se otklonili svi potencijalni nedostaci i prekidi. Obezbedili smo sve potrebne resurse kako bi se ubrzao proces licenciranja stadiona i sudija i realizovali preko 20 utakmica za licenciranje sudija, kao i 15 utakmica za licenciranje stadiona po najvišim standardima. Ovim putem želim da se zahvalim menadžmentu Arena Channels Group na ukazanom poverenju, našim produkcionim partnerima, sistem integratoru VAR sistema, kolegama iz regiona, svojim kolegama iz Arena Sport TV koji su nesebično učestvovali u realizaciji ovog velikog projekta“ – zaključio je Vojislav Aranđelović.\nIzvor: Kurir sport/FSS\nfss fudbal var


Dekanu Fakulteta za sport i fizičko vaspitanje uručena nagrada | onogošt.me\nDogađaji u okviru konferencije, koja je održana u Dubrovniku, organizovani su od strane Crnogorske sportske akademije, u saradnji sa Fakultetom za sport i fizičko vaspitanje Univerziteta Crne Gore, Univerzitetom Crne Gore, i drugim tradicionalnim partnerskim institucijama, prenosi agencija Media biro.\nPredsjednik konferencije prof. dr Duško Bjelica je nagradu za mlade istraživače uručio Barbari Gilić sa Kineziološkog Fakulteta, Univerziteta u Splitu. Nagradu za najbolji rad u konkurenciji žena istraživača je dobila Dana Masarykova sa Pedagoškog fakulteta, Univerziteta u Trnavi.\nUručene su i zahvalnice Crnogorskom olimpijskom komitetu (COK), sertifikat FIEP-u, kao i četiri zahvalnice u znak priznanja za izuzetan uspjeh gostujućim predavačima konferencije: Birgiti Mieziene, Dariu Novaku, Jovanu GardaševićuiBu Te.\n"Poseban pečat uspješnom okončanju ovog međunarodnog naučnog skupa učinili su Fakultet za sport i fizicko vaspitanje Univerziteta Crne Gore, Evropski koledž sportskih nauka i Crnogorski olimpijski komitet. Jedan od ključnih ciljeva Crnogorske sportske akademije je promocija mladih istraživača i žena istraživača i afirmacija podsticaja najsavremenijim istraživanjima", navode iz Univerziteta Crne Gore.\nNa pomenutoj konferenciji učestvovalo je 127 autora i koautora iz 26 zemalja sa ukupno 60 prijavljenih radova.


Ugovoreno pet projekata vrijednosti 1,3 milion eura u okviru Trećeg poziva Programa prekogranične saradnje Srbija – Crna Gora | EUME\nNaslovnica Press info Press IPA Ugovoreno pet projekata vrijednosti 1,3 milion eura u okviru Trećeg poziva Programa...\nUgovoreno pet projekata vrijednosti 1,3 milion eura u okviru Trećeg poziva Programa prekogranične saradnje Srbija – Crna Gora\nCeremonija povodom dodjele bespovratnih sredstava Evropske unije izabranim projektima u okviru Trećeg poziva Programa prekogranične saradnje Srbija – Crna Gora IPA 2007-2013 održana je danas u Podgorici.\n“Kada je riječ o Trećem pozivu za dostavljanje predloga projekata, koji je bio otvoren tokom 2015, podneseno je ukupno 139 projektnih predloga, što govori o interesovanju organizacija i institucija u pograničnoj oblasti za sprovođenje zajedničkih projekata. Nakon procesa ocjenjivanja, odobreno je za pet projekata za finansiranje, ukupne vrijednosti 1,3 miliona eura, pri čemu je doprinos EU 1,1 miliona eura, dok nacionalno kofinansiranje iznosi 213 hiljada eura. U okviru mjere koja se odnosi na povećanje produktivnosti i konkurentnosti privrednih, ruralnih, kulturnih i prirodnih resursa programske oblasti podržana su dva projekta, dok su tri projekta podržana u okviru mjere koja se odnosi na prekogranične inicijative usmjerene na razmjenu ljudi i ideja sa ciljem poboljšanja saradnje stručne javnosti i civilnog društva”, ukazao je ambasador Pejović.\nOn je podsjetio da se prekogranična saradnja Srbije i Crne Gore nastavlja i u narednom periodu kroz Program 2014 – 2020, čija je ukupna vrijednost 8,4 milona eura (EU doprinos), koji će podržati akcije u oblastima kao što su zapošljavanje, socijalna inkluzija, zaštita životne sredine, te promocija turizma i kulturnog i prirodnog nasleđa.


Home / Sport / Alpski kup Srbije u organizaciji pirotskog kluba “Stara planina”\nAlpski kup Srbije u organizaciji pirotskog kluba “Stara planina”\nObjavio PV , 11.03.2018.\nSkijaški Snoubord Klub Stara Planina iz Pirota ovoga vikenda bio je organizator Alpskog kupa Srbije za cicibane i pahulje. Takmičenje je održano na Zlatiboru na skijalištu Tornik u saradnji sa ski klubom Ski Art iz Užica i Skijalištima Srbije.\nNa takmičenju je učestvovalo 80 mališana iz cele Srbije a naš klub je nastupio sa 4 takmičara i trenerom Milanom Pešićem koji je bio i vođa takmičenja.\nZdravković Mila je zauzela 4. mesto, Anastasija Pešić 9. mesto, Zdravković Tara i Pešić Ilija 10. mesto.\n-Veoma nam je drago da smo bili u situaciji da po prvi put organizujemo takmičenje alpskog kupa i još više nam je drago da je takmičenje organizovano na visokom nivou na zadovoljstvo svih učesnika.\nJoš jednom bi se zahvalili kompaniji Tigar AD, klubu Ski Art iz i Skijalištima srbije, Gradskoj upravi grada Pirota i Skijaškom Savezu Srbije koji su podržali ovo takmičenje i svim takmičarima učesnicima i njihovim klubovima-kažu u ovom klubu.\nTri zlata i srebro za pirotske roleraše\n← Previous Story Košarkaši Pirota priredili još jedan triler meč u hali “Kej”, savladano Zdravlje iz Leskovca\nNext Story → Radnički i KMF trijumfovali u Mini maxi ligi za Pirotski okrug


RTCG - Radio Televizija Crne Gore - Nacionalni javni servis :: Putovanja :: Avionski let koji će trajati 17.20 sati\nSAMO ZA IZDRŽLJIVE 20. 11. 2017. 23:21 >> 22:50 1\nSAMO ZA IZDRŽLJIVE\nAustralijska vazduhoplovna kompanija Kvantas u decembru ove godine počinje da leti novim Boingom 787-9 Drimlajnerom.\nKvantas je avio kompanija koja u svojoj ponudi ima neke od najduljih letova na svijetu. To ne čudi kad je poznato da ima sjedište u Australiji i da mora prevaliti veliku udaljenost da bi njihov avion sletio na evropski ili američki kontinent.\nIz sjedišta kompanije najavili su da će od marta 2018. početi da lete iz Perta do Londona bez stajanja, što je let koji će trajati 17 sati i 20 minuta. Ne samo da će to biti najduži let ove kompanije, već i prvi redovni let bez stajanja između Evrope i Australije.\nKvantas će letjeti na ovoj relaciji svojim prvim Boingom 787-9 Drimlajnerom, koji će u kompaniju stići krajem ove godine, a koji je već dobio ime Great Southern Land.\nDo kraja sljedeće godine australijska vazduhoplovna kompanija trebalo bi da dobije još sedam takvih modela, a s vremenom ovi bi širokotrupni avioni trebalo u potpunosti da zamijene flotu starijih Boingovih modela 747-400.\nIako je Kvantasov let izuzetno dug, nije i najduži let na svijetu. Ovu titulu trenutno nosi Katar Ervejz koji Boingom 777-200 polijeće iz Oklenda na Novom Zelandu, a slijeće u Dohi, što je ruta za koju mu je potrebno 18 sati i 10 minuta.


Novogodišnji turnir u malom fudbalu, stižu i Zemunke – MEDIJA CENTAR BOR );\nNovogodišnji turnir u malom fudbalu, stižu i Zemunke\nTradicionalni novogodišnji turnir u malom fudbalu počeće 28. decembra na parketu dvorane Sportskog centra “Bor”. Očekuje se učešće više stotina fudbalera u svim kategorijama, od petlića do veterana. Kao i prošle godine, doći će i šest ili sedam ekipa iz susednog Zaječara. Dolazak je najavila i ekipa Ženskog kluba u malom fudbalu iz Zemuna, što će predstavljati vrednu atrakciju – naglašeno je na današnjoj konferenciji za medije u Opštini Bor.\n-Opština će i ove godine pomoći turnir na kojem će najuspešnijm ekipama i pojedincima biti dodeljna priznanja. Organizatori: asocijacija “Svi za sport” i domaćin Sportski centar, kao i naš klub za mali fudbal, potrudiće se da ova višednevna manifestacija prođe u najboljem redu-rekao je Dobrica Đurić, predsednik SO Bor.


„Bez etikete, molim!“ je najnoviji projekt Udruženja „Damar omladine“ koji će biti implementirati na području općine Visoko. Projekt je podržan od strane Heartefact fondacije iz Beograda. Jedan od ciljeva projekta jeste formiranje forum teatra koji će da radi na smanjenju diskriminacije osoba na margini društva.\nKljučna komponenta projekta je upotreba teatra u edukaciji, odnosno da se problemom stereotipa i uzrokom diskriminacije bavi kroz različite pozorišne-teatarske aktivnosti. Pored toga, učesnici će imati priliku da upoznaju i rade sa drugim populacijama i da razmjene iskustva o problemu izazvanim stereotipima i predrasudama i o mogućnostima njegovog prevazilaženja.\nProjekt je planiran da traje 6 mjeseci.


AGROPANONKA MTZ FINKE – Novosadski Sajam ExpoOnline Poljoprivreda\nBerači kukuruza Delovi za poljoprivredne mašine Delovi za traktore Drljače Gume za poljoprivredne mašine Kosačice Kultivatori Mašine za pripremu zemljišta Oprema za navodnjavanje Plugovi Poljoprivredne mašine Priključne poljoprivredne mašine Prikolice Prskalice Pumpe za navodnjavanje Rasipači veštačkog đubriva Rasturači stajnjaka Sejačice Setvospremači Traktori Traktorske gume Utovarivači Mašine i oprema za stočnu hranu Motorna ulja Cisterne\nTraktori – Priključne mašine – Zalivni sistemi – Delovi za traktore – Delovi za priključne mašine – Gume – Ulja\nTractors – Implements – Irrigation systems – Spare parts for tractors – Spare parts for implements – Tyres – Oils\nKompanija Agropanonka je osnovana 1992. godine, a danas ima četiri organizacione celine koje objedinjuju poslovne aktivnosti u zemlji i inostranstvu i uključuju: uvoz, izvoz, distribuciju, maloprodaju i zastupništvo renomiranih stranih kompanija. Agropanonka, sa sedištem u Novom Sadu, jedan je od lidera u agrarnoj industriji i kompanija od velikog poverenja u domenu poljoprivrede. Uspešno poslovanje je ostvareno zahvaljujuci stručnom menadžmentu, savremenom načinu rada, organizaciji posla i implementaciji svetskih iskustava. Kompanija trenutno zapošljava 75 ljudi.\nOsnovna delatnost kompanije Agropanonka je uvoz, distribucija i sklapanje traktora marke BELARUS, čiji je proizvođač Minski Traktorski Zavod (MTZ) iz Minska, Belorusije. Proizvodni program fabrike u Belorusiji obuhvata proizvodnju traktora do 360 KS, sa proizvodnjom od oko 45.000 traktora godišnje. Traktori proizvođaca MTZ iz Belorusije već decenijama osvajaju globalno tržište, a statistički podaci ukazuju na to da je svaki deveti traktor na svetu upravo traktor marke BELARUS.\nU martu 2011. godine, Agropanonka je, u saradnji sa MTZ fabrikom iz Minska, u Novom Sadu otvorila fabriku za sklapanje traktora BELARUS. Najmodernija linija za montažu može da obezbedi 3000 jedinica godišnje, što zadovoljava potrebe tržišta Republike Srbije i predstavlja izvozni adut naše zemlje.\nKao kompanija koja insistira na kvalitetu usluge, Agropanonka raspolaže sa jednim od najvećih skladišta rezervnih delova za mehanizaciju i svojim klijentima na raspolaganje stavlja servisnu službu za traktore, koja je prepoznata kao najbolja u Srbiji. Agropanonka nudi sveobuhvatan program, i time omogućava poljoprivrednicima da sve što im je potrebno za uspešan rad pronađu na jednom mestu.\nFilipa Višnjića 10, Novi Sad, 21000, Srbija


Beta 15. januara 2021. 16:10\nNemačke vlasti odobrile su danas nastavak radova na podvodnom gasovodu Severni tok dva koji prenosi gas iz Rusije, projekt koji je bio pod pretnjom američkih sankcija.\nMože da se uloži žalba na odluku Savezne pomorske i hidrografske agencije, što znači da bi radovi na projektu Severni tok dva mogli ponovo da budu zaustavljeni. Projekat je izazvao velike kritike SAD i nekih drugih evropskih zemalja i ekoloških grupa.\nGasprom navodi da još ostaje da se završi oko šest odsto gasovoda, ili oko 150 kilometara.\nAmerička vlada smatra da bi gasovod ispod Baltičkog mora doprineo većoj zavisnosti Evrope od ruskog gasa i da bi naškodio evropskoj energetskoj bezbednosti. Kremlj je uzvratio optužujući Vašington da pokušava da promoviše prodaju sopstvenog tečnog prirodnog gasa.\nProjektu ovog gasovoda se takodje protivila administracija predsednika Baraka Obame i nemački zvaničnici su rekli da ne očekuju znatnu promenu američke politike kada izabrani predsednik Džo Bajden preuzme dužnost od predsednika Donalda Trampa.\nNemački ministar spoljnih poslova Hajko Mas rekao je danas novinarima da očekuje razgovore na visokom nivou sa novom američkom administracijom o mogućnosti američkih sankcija kompanijama uključenim u projekt gasovoda.\n„Naravno da hoćemo da razgovaramo o toj temi sa našim kolegama u Vašingonu čim nova administracija bude stupila na dužnost“, rekao je Mas.\nMas je rekao da ne zna da li kompanije uključene u gradnju gasovoda planiraju odmah da nastave rad posle odluke Savezne pomorske i hidrografske agencije.


Zbog reketiranja uvoznika SIPA uhapsila šest službenika Uprave za indirektno oporezivanje (UIO) BiH – BHDINFODESK\nZbog reketiranja uvoznika SIPA uhapsila šest službenika Uprave za indirektno oporezivanje (UIO) BiH\nby BHD Info Desk Administrator 03/02/2021 03/02/2021 0850\nOsim njega uhapšeni su i Milorad Krčar, Elvir Ćosić, Vedad Osmanović, Ladisav Zabo i Benko Galić. Nezvanično, svi su službenici Regionalnog centra UIO u Tuzli.\nPrije dvije godine, krajem februara, u istoimenoj akciji pripadnici SIPA su uhapsili 11 carinskih službenika zbog primanja mita na graničnim prelazima Bosanska Gradiška, Šamac i Orašje, a pretresane su prostorije UIO BiH i drugi objekti na 22 lokacije.\n(UIO) BiHBoris FilipovićSIPAuhapsila\nAmerikanac se doselio iz Kanzasa u Hercegovinu da pravi craft pivo\nDr. Senad Divanović: Šta su nove varijante korona virusa i koliko su opasne?\nKAD TUŽILAŠTVO NEĆE: CIK BiH prijavio Milorada Dodika zbog širenja nacionalne mržnje\nBHD Info Desk Administrator 28/01/2021 28/01/2021\nU povodu Dana nezavisnosti BiH akcija ‘Zastave na prozore’\nEditor 26/02/2021 27/02/2021\nPočele prijave za “MARŠ MIRA – NEZUK – POTOČARI 2021.”\nBHD Info Desk Administrator 09/06/2021 09/06/2021


Obrt u istrazi sukoba britanskog ministra sa policijom\nBritanska policija istražuje navode da je jedan pripadnik snaga reda izmislio optužbe protiv ministra za međunarodni razvoj Endrua Mičela (Andrew Michael), zbog čega je Mičel podneo ostavku.\nMičela su u septembru zaustavili policajci dok je vozio bicikl kroz kapije vladinog zdanja u Dauning stritu (Downing Street), nakon čega je tadašnji ministar opsovao policajce, ali tvrdi da ih nije nazvao "plebsom" - što je britanska uvreda za ljude iz radničke klase.\nPrema britanskom programu Kanal 4 njuz (C hannel 4 News), jedan policajac iz odreda za zaštitu diplomata uhapšen je prošle nedelje zbog toga što je poslao imejl jednom poslaniku, lažno se predstavljajući kao svedok sukoba Mičela i policajaca.\nKanal 4 je takođe prikazao snimke bezbednosnih kamera koji opovrgavaju tvrdnju iz imejla da je bilo svedoka sukoba Mičela i policajaca.\n"Lažno predstavljanje policajca da bi ocrnio ime ministra je veoma ozbiljno pitanje i mora se istražiti", rekao je premijer Dejvid Kameron (David Cameron).\nVeć sada, posle delimičnog rasvetljenja slučaja, ima zahteva da se Mičel vrati na ministarski položaj.


Izvor: Radio Televizija Vojvodine, 07.Maj.2021, 06:43\nU Srbiji je u poslednja 24 sata korona virusom zaraženo još 1.277 osoba, od 13.206 testiranih, a preminulo je 20 obolelih. Broj hospitalizovanih kovid bolesnika pao je ispod 4.000, na 3.901, od kojih je 131 na respiratorima, pokazuju podaci sajta covid19.rs.Od početka pandemije u Srbiji je registrovano 698.518 slučaja korona virusa od testiranih 3.907.93. Umrlo je 6.519 pacijenata a procenat smrtnosti je 0,93.\nKrizni štab je na sednici je odlučio da se od danas gosti puste >> Pročitaj celu vest na sajtu Radio Televizija Vojvodine << u kafiće i restorane i u zatvorenom, ali samo do 50 odsto iskorišćenosti prostora.\n15.33 - Opada broj novoobolelih od korona virusa širom Srbije\nOd 1.277 novih slučajeva korona virusa, koliko je u poslednja 24 sata potvrđeno u Srbiji, najviše je registrovano u Beogradu, 237, dok ostali gradovi beleže manje od 70 novoobolelih. U Novom Sadu zabeležena su 64 nova slučaja korona virusa, a u Nišu je registrovano 44 novoobolelih.\n11.40 - Raspored vakcinacije meštana u opštini Bačka Palanka\nVakcinacija meštana Paraga u opštini Bačka Palanka, obavljaće se danas u seoskoj ambulanti, u vremenu od 13 do 17 časova.\n10.08 - Vučić obišao vakcinalni punkt u Zvečki kod Obrenovca\nPredsednik Aleksandar Vučić obišao je danas mobilni punkt za vakcinaciju u selu Zvečka kod Obrenovca, a ispred autobusa u kojem je proces imunizacije danas počeo, sačekao ga je veliki broj meštana među kojima su i oni koji su prijavljeni za vakcinaciju u toku današnjeg dana.\n10.06 - U novopazarskoj bolnici preminula još četiri pacijenta\n09.45 - Pčinjski okrug: Još 33 pozitivnih na korona virus\nPrema poslednjim podacima Gradskog štaba za vanredne situacije u Vranju, od 288 uzoraka iz Pčinjskog okruga, 33 su pozitivna na korona virus.\n09.42 - Vakcinisano više od 13.000 Kikinđana - dostupan Sputnjik, Fajzer i Astra Zeneka, očekuje se i isporuka Sinofarma\nVakcinacija u Kikindi obavlja se zadovoljavajućom dinamikom. Do sada je prvu dozu primilo više od 17.000 građana, dok je potpuno vakcinisano više od 13.000 Kikinđana. Na vakcinalnom punktu dostupne su vakcine „Sputnjik“, „Fajzer“ i „Astra Zeneka“, a očekuje se i isporuka vakcine „Sinofarm“.


Naša nova Zastava na točkovima\n26. 12. 2020.|\nPosle Patkomobilovog odlaska u zasluženu penziju, i dužeg perioda traganja za dostojnim naslednikom, ponosno vam predstavljamo našu novu Zastavu!\nInicijativa Ne davimo Beograd je od danas postala ponosni vlasnik kombija Zastava Rival! Ova snažna mašina u najboljim godinama izrađena je u domaćoj radinosti 1990 godine i ima radnu zapreminu motora od 2440 kubika, 53 konjske snage može da poveze do 8 putnika sa teretom u maksimalnoj ukupnoj nosivosti od 3 tone!\nSa novom Zastavom u našoj floti imaćemo priliku da u toku sledeće godine obiđemo sve krajeve i blokove našeg grada, da se susretnemo sa našim sugrađanima i sugrađankama, obavestimo ih o našim aktivnostima i planovima, i upozanamo se problemima širom grada. Ali i najvažnije, imaćemo dodatni pogon u zajednickim naporima da učinimo Beograd dobrim gradom za sve!\nNova Zastava Inicijative Ne davimo Beograd obezbeđena je zahvaljujući donacijama članova i simpatizera pokreta.\nPogledajte snimak poslednjeg kruga Patkomobila koji je otišao u zasluženu penziju. Patkomobil je imao izuzetno važnu ulogu tokom izborne kampanje za skupštinu grada Beograda 2018. godine, kada nam je ovo malo vozilo velikog srca pomagalo, prevozilo i krstarillo ulicama našeg grada, ponosno noseći broj 12, broj naše izborne sa kojom smo osvojili podršku od 30.000 vaših glasova.\nUkoliko želite da podržite rad Ne davimo Beograd i novčanom donacijom doprinesete da Beograd postane dobar grad za sve, to možete uraditi uplatom na dinarski račun:\nUdruženje Ne davimo Beograd,\n“Donacija inicijativi Ne davimo Beograd”\n189 za uplate u novcu, 289 za uplate preko računa\nViše informacija o uplatama u drugim valutama možete saznati na:


Prikupljeno 800.000 dinara u humanitarnoj ski trci NURDOR | KOPAONIK\nPrikupljeno 800.000 dinara u humanitarnoj ski trci NURDOR\nBy BS 29 februara, 2020 09:45\nJavno preduzeće Skijališta Srbije i humanitarna organizacija NURDOR organizovali su humanitarnu ski trku na Kopaoniku i tom prilikom prikupljeno je 800.000 dinara. Na trci koja je održana na stazi Karaman greben učestvovalo je više od 100 takmičara.\nU muškoj kategoriji najbolje vreme imao je Dragan Jevtić, drugo mesto zauzeo je Milisav Vuković, dok je treće mesto osvojio Damir Kapric. U ženskoj kategoriji prvu poziciju zauzela je Ivana Brajković, drugo mesto pripalo je Sofiji Munić, dok je treće mesto osvojila Milica Simonović. U dečijoj kategoriji prvo mesto osvojio je Uroš Jeličić, drugo mesto zauzeo je Dušan Kostić, a treće mestoVukan Ivezić. U kategoriji najmlađih, prvo mesto osvojio je VigorDavidović, drugo mesto Maša Senjanović, a treće mesto Dušan Seočanac.\nI ove godine je tradicionalna ski trka Skijališta Srbije imala humanitarni karakter pod sloganom “Zagrli snažno!”, a sredstva koja su prikupljena idu za izgradnju i opremanje nove Roditeljske kuće u Beogradu.\nSkijališta Srbije i Nurdor se zahaljuju svima koji su učestvovali u ovoj akciji. Majice će i dalje biti u prodaji, a zainteresovani mogu da ih naruče putem Instagram profila Skijališta Srbije.


OTVORENE PRIJAVE ZA BALKAN SHORT FILM NETWORK - Basta Fest\nPrvi i trenutno najveći projekat je proširenje našeg edukativnog programa Bašta Pitch na region – tako da ćemo okupiti mlade filmske autore iz Srbije, Severne Makedonije i Crne Gore! Biće izabrano 5 projekata za kratki igrani film do 30 minuta koji će učestvovati na 3 radionice i to: Bašta Pitch na Bašta Festu, Fund Ready na Drim Short Film Festivalu i Festival Ready na Seanema Film Festivalu. Svaki projekat imaće 2 predstavnika – reditelja i producenta, ukupno 10 učesnika radionice.\nPrijavu možete poslati na srpskom, crnogorskom i makedonskom jeziku.\nNa prvoj radionici, Bašta Pitch, u višednevnom radu sa mentorima (renomiranim rediteljem i producentom iz Srbije) učesnici će proći kroz pripremu za završni pič (prezentaciju) poslednjeg dana festivala kada će biti izabran pobednik. Pobednik dobija novčanu nagradu od 1000€ za početak rada na svom ostvarenju.\nNa drugoj radionici Fund Ready učesnici će raditi sa mentorima iz Severne Makedonije na razvijanju svojih strategija za fondove i prikupljanje novca.\nDatumi održavanja prve radionice (datumi devetog Bašta Festa) : 30. jun – 3. jul 2022.\nDatumi održavanja druge radionice (datumi šestog Drim Shorta): 6 – 9. avgust 2022.\nDatumi održavanja treće radionice (datumi trećeg Seanema Film Festivala): 8-11. septembar 2022.\nWeb konferencija: oktobar 2022.\nPrijave su otvorene do 20. maja 2022. Učesnici će biti objavljeni najkasnije do 5. juna 2022.\nKomisija od tri člana analiziraće aplikacije i selektovati projekte koji imaju najveći potencijal u odnosu na budući uspeh i produkciju.\nKomisija će takođe proveriti administrativne kriterijume – da li projekat dolazi iz zemalja Mreže (MNE, MKD, SRB), da li je u pitanju kratki igrani film do 30 minuta.\nBiće uzeti u obzir umetnički i komercijalni kvaliteti projekta.


RADOST EVROPE: Dani u kojima je Beograd JOŠ LEPŠI| Oseti Srbiju\nRADOST EVROPE: Beograd uskoro ponovo postaje DEČIJA PRESTONICA (VIDEO)\nObjavljeno\t18. septembra 2018.\t18. septembra 2018.\n„Radost Evrope“ ustanovljena je davne 1969. godine. Najveća je i najstarija međunarodna manifestacija dečijeg stvaralaštva. Skoro pola veka Beograd još više postaje svet početkom oktobra kada mu pristižu deca iz Evrope. Skoro da nema evropske zemlje čija deca, u ovih 49 godina trajanja manifestacije, nisu bila gosti Beograda.\nTi dani, čini se, služe da nam razvesele početak jeseni. Klinci se druže i zabavljaju, upoznaju se sa drugim kulturama, igraju, pevaju, glume, a Beograd postaje dečija prestonica Evrope.\nSvaka beogradska škola postaje domaćin jedne evropske zemlje, pa naši dragi gosti bivaju smešteni u porodicama svojih vršnjaka. I možda u početku neće moći da se snađu i da razgovaraju „kako treba“, ali deca su to… Snaći će se i to prijateljstvo će im trajati dugo.\n„RADOST EVROPE“: Da li je lepši karneval ili svečani koncert?\nBeograđani oduševljeno čekaju najpre Karneval, kada se svečana povorka kostimirane dece kreće centrom grada. Ponosni i veseli dozvoljavaju nam da se upoznamo sa njihovom tradicijom, ali i njihovim umećem. Ići će od Trga Republike do Kalemegdana, a posetiće i divni beogradski zoološki vrt.\nPotom počinju Susreti prijateljstva, desetominutni koncerti kojima se grupe predstavljaju.\nDa bi „Radost Evrope“ bila radosna, tu je i Sportski dan, kada svi učesnici uživaju u zabavnoj ponudi naše prestonice. Okupiće se na beogradskom moru, Adi Ciganliji, gde će uživati uz odbojku, košarku i mali fudbal.\nA na kraju uživamo mi – gledaoci, u Svečanom koncertu – i to u Sava Centru. Svaka grupa se predstavi jednom numerom, a publika upija raznolikost i šarenilo…\n49. međunarodni susret dece – „RADOST EVROPE“\nOvogodišnja „Radost Evrope“ biće posvećena zaštitni životne sredine, jer je to tema koja povezuje decu celog sveta. Prioritet je, kako kažu organizatori, da se kod dece razvije ekološka svest. Slogan ovogodišnje manifestacije glasi: „NEK PLANETA BLISTA“.\n– Želja nam je da deca i njihovi pedagozi inspirisani prirodnim lepotama, energijom sunca, talasa, vode, vetra, reciklažom ili slobodnim tumačenjem slogana manifestacije pripreme svoje numere za Gala koncert – navodi se u saopštenju,\nPogledajte koje sve umetničke dečije grupe dolaze u Beograd – OVDE.\nZnate li šta je REČNIK PRIJATELJSTVA?\nJedno od najpoznatijih pera Srbije, slavni Duško Radović, napisao je „Rečnik prijateljstva“. Povodom prvog Susreta dece Evrope odabrao je 15 najlepših reči za decu:\nDete, Evropa, hleb, igra, knjiga, ljubav, majka, mir, otac, pesma, prijatelj, ptica, radost, sloboda i sunce\nDa li biste vi uvrstili još neku reč? 🙂\nNapišite nam u komentaru.\ndečije manifestacijemanifestacijeRadost EvropeSad i ovde\nFijakerijada u Surduku sprema iznenađenje za ljubitelje konja\nFESTIVAL NAUKE: Čeka nas razotkrivanje zabluda i mitova\nMITROVDAN U VIČI: Pravi dan za učenje srpskih običaja\nRade 3 godine pre — Odgovor\nRođen sam varljive zime 1968 -me u Beogradu.\nRadost Evrope je uvek bio ponos slobodarskog Beograda i Srbije.


Vučić: Srpska lista podneće žalbu CIK-u | Radio Kosovska Mitrovica\n24. April, 2019 14:59 |\nUložen je ogroman novac da se uništi ugled Srpske liste, da se ona razori i da se odvoji od Beograda i stranci su stvorili ogroman broj medija na Severu Kosova upravo kako bi razorili Srpsku listu – iz Kine je poručio predsednik Srbije Aleksandar Vučić. Najavio je žalbu Srpske liste Komisiji za molbe i žalbe CIK-a posle današnjeg glasanja u CIK-u, kojim, zbog glasova Samoopredeljenja nisu potvrđene njihove kandidature.\nPredsednik Srbije Aleksandar Vučić danas je započeo zvaničnu posetu Kini gde je, kako je saopštio, potpisano više sporazuma o finansiranju projekata. Vučić će se sastati u narednim danima sa ruskim i kineskim predsednikom, a jedna od glavnih tema njihovih razgovora biće upravo Kosovo i Metohija, potvrdio je srpskim medijima koji ga prate u Kini.\nSrpski predsednik je „veoma zabrinut“ zbog, kako je objasnio danas, onemogućavanja Srpskoj listi da učestvuje na izborima.\n„Sada im smeta to da Srpska lista pobeđuje, smeta im to što su ogroman novac uložili da unište ugled Srpske liste, da razore Srpsku listu, da odvoje Srbe od Beograda i Srbije“, protumačio je današnju odluku dvojice članova CIK-a iz Samoopredeljenja da ne glasaju za potvrdu kandidata Srpske liste na izborima na Severu 19. maja.\nKao dokaz za to, ukazao je „i na veliki broj medija koje su stranci stvorili na Severu Kosova“, upravo kako bi se „razorila Srpska lista“.\n„Pa pogledajte samo koliko su svojih medija stvorili na Severu Kosova stranci, koliko su medija stvorili stranci samo da bi razorili ugled Srpske liste, pogledajte sve kampanje koje se vode za kriminalizaciju Severa Kosova, za kriminalizaciju Srba na Kosovu“, poručuje predsednik. Ali i zaključuje da „ništa nisu uspeli“.\n„Zato što Srbi odlično sve znaju, možete da pišete šta hoćete, možete da lažete šta hoćete, možete da govorite šta hoćete, ne vredi, Srbi će da budu uz svoj narod, i biće uz svoju državu“.\nA kada su videli da „milionima ne mogu da promene volju naroda“, onda „tim bolje, nemojte da se kandidujete“, zaključuje predsednik.\n„Prvo ćemo vas iznenaditi raspisivanjem, očekujući da ćete da bojkutujete, a kad Srbi kažu ne, ne, izaćićemo opet, opet ćemo da pobedimo, i to ćemo lako da pobedimo, dobićemo više od 90 odsto među Srbima, a oni kažu ne, ne, nemate pravo da učestvujete jer nam se ne sviđate, ne sviđate se Tačiju, Haradinaju, Veseljiju…„, ukratko je opisao događaje koji su usledili od raspisivanja izbora na Severu.\nSrpska lista podneće žalbu CIK-u\nPredsednik je potvrdio da će Srpska lista protiv odluke CIK-a da podnese žalbu i „sve drugo“, a „samo čeka šta će da mu kažu u Berlinu 29. aprila, gde će o ovom „potezu Prištine“ obavestiti predsednika Francuske i nemačku kancelarku. A o istoj temi razgovaraće i sa predsednikom Kine i predsednikom Rusije, dodao je.\nPrištinu je upitao šta očekuje da će biti Srpska odluka posle Đurđevdana?\n„Šta očekujete da će Srbi da kažu – ma nema problema, nametnite nam da bude predsednik Srba Rada Trajković, a predsednik Vlade Srba ili kako god da se zove, da bude onaj Slobodan Petrović„.\n„Za njih niko neće da glasa“, zaključuje predsednik, ali i dodaje da ne mogu da dobiju ni 50 glasova.\nI svi to znate i džabe, džabe vam je 10 medija koje ste napravili od Kosovske Mitrovice do Leposavića, Gračanice i svih mogućih. Džabe vam je milione dolara koje ste u to uložili, neće Srbi, Srbi znaju za šta su, Srbi znaju koju zastavu podržavaju i koju državu vole. Srbi na Kosovo imaju svoj crveno-plavo-beli barjak, crveno-plavo-belu zastavu, nemaju drugu\n„Hoćete da ih ubijete zbog toga ili da ih sklonite iz političkog života zato što njihova zastava nije ona koju bi oni voleli da jeste“, dodao je Vučić.\nPotez dvojice članova Samoopredeljenja nazvao je i „ukidanjem demokratije“, i dodao da „svi ćute“, kao i da niko nije reagovao, ali i da njega zovu kako bi „odobrovoljio Albance“.\n„Zovu mene je l’ ima nešto da uradite da odobrovoljite Albance?‘ a ja samo kažem, dobro hvala, kako ste vi, doviđenja, lepo je vreme napolju, eto„.\n„A šta da kažem drugo“, upitao je predsednik, navodeći da zna da to zvuči smešno.\nNa pitanje novinara da li to obesmišljava predstojeće razgovore u Berlinu predsednik kaže da očekuje da Makron i Merkel, koji su, kako je priznao, „pametniji od njega“, nešto da smisle, dok on „u ovom trenutku ne razume, kako i o čemu da razgovaramo sa Prištinom“.\nCentralna izborna komisija na današnjem sastanku, sa sedam glasova za i dva uzdržana od strane članova CIK-a iz Samoopredeljenja, nije potvrdila kandidaturu kandidata Srpske liste za vanredne kosovske izbore za gradonačelnike na Severu, koji su zakazani za 19. maj. Za ove izbore prijavili su se samo Srpska lista, Veseljijeva PDK i Samoopredeljenje. Što se Srpske liste tiče, kandidati su dosadašnji gradonačelnici sa Severa, sa izuzetkom Stevana Vulovića, a izbori su raspisani pred istek roka od šest meseci od kada su ovi gradonačelnici podneli ostavke 23. novembra, zbog, kako su objasnili, uvođenja taksi od 100% na robu iz Srbije. Sam predsednik Vučić najavio je mogućnost njihove nove ostavke po pobedi na ovim izborima.


Izvor: Radio 021/Društvo arhiva vesti 21.09.2016 - Naslovi.net\nKoliko poslodavci uopšte gledaju CV?\nNa internetu se nude brojni šabloni kako treba napisati CV ili motivaciono pismo. Građane često zbunjuje kako CV zapravo treba da izgleda i da li njihovu radnu biografiju poslodavci uopšte pažljivo gledaju. Istraživanja su pokazala da poslodavci u… »\nAkcija prikupljanja pomoći za decu izbeglice\nNovosadski humanitarni centar organizuje akciju prikupljanja pomoći za decu izbeglice. Novosađani mogu da dečju odeću, obuću i donji veš, kojih u poslednje vreme nema dovoljno, donesu u prostorije NSHC-a. Iako je dečja odeća najpotrebnija, mogu se… »\nAmbulanta Doma zdravlja "Novi Sad" na Limanu dobila je novi ginekološki ultrazvučni aparat, za koji je Grad iz budžeta izdvojio blizu šest miliona dinara. Kako je rečeno, nabavljen je veoma kvalitetan aparat koji ima memoriju koja daje mogućnost… »


Đurović (NS): Ostavka Mihajlović zbog železničkih nesreća - NOVA portal\nĐurović (NS): Ostavka Mihajlović zbog železničkih nesreća\nPolitika Autor:Beta28. jul. 202018:03\nNarodna stranka zahteva hitnu ostavku ministarke saobraćaja Zorane Mihajlović zato što, kako su naveli "u prethodne četiri godine nije bila sposobna da obezbedi sredstva za rešavanje problema signalizacije na pružnim prelazima na kojima građani i dalje ginu".\n„Od 2015. godine poginulo je i teško povređeno više od 340 ljudi u 672 železničke nesreće, dok država troši novac na besmislene projekte poput novogodišnje rasvete. Neko konačno mora da odgovara zbog bahatosti i nestručnosti“, izjavio je danas član Predsedništva Narodne stranke Lazar Đurović.\nOn je dodao da je nedavna pogibija bračnog para na pružnom prelazu kod Šapca poslednji primer koji bi trebalo da ukaže nadležnima da hitno počnu sprovođenje projekta obezbeđivanja svih pružnih prelaza u Srbiji.\n„Prosto je neverovatno da ni teška nesreća u decembru 2018. godine na pružnom prelazu kod Niša, u kojoj je u sudaru autobusa ’Niš ekspresa’ i voza poginulo osam ljudi, a 27 teško povređeno, nije bila opomena za Zoranu Mihajlović i Vladu Srbije da hitno reše probleme pružnih prelaza“, rekao je Đurović.\nOn je istakao da je od 2.200 pružnih prelaza obezbeđeno tek 500, dok oko 1.600 prelaza nema ništa osim vertikalne signalizacije, odnosno znaka „Stop“ i Andrejinog krsta, a deo prelaza ima branike ili polubranike koji su često u veoma lošem stanju.\n„Za obezbeđivanje svih pružnih prelaza potrebno je između 200 i 250 miliona evra, koliko država namerava da izdvoji za potpuno nepotrebni nacionalni stadion. Da li je stadion važniji od ljudskih života“, upitao je Đurović.\nĐurović je naveo da u prethodne četiri godine i pored više stotina poginulih i povređenih, nije izdvojila sredstva za obezbeđivanje pružnih prelaza i da zato mora da snosi odgovornost i da više ne obavlja funkciju ministra saobraćaja, niti bilo koju javnu funkciju.\nnarodna strankaOstavkapogibijepružni prelaziZorana Mihajlović


VUČIĆ SA SARACINOM: Srbija nastavlja evropski put - Naša Borba\nVOLODIMIR ZELENSKI: Pobeda će biti krvava, ali kraj će svakako biti u diplomatiji\nVUČIĆ SA SARACINOM: Srbija nastavlja evropski put\nPredsednik Srbije Aleksandar Vučić poručio je danas u razgovoru sa specijalnim izaslanikom Savezne vlade SR Nemačke za države Zapadnog Balkana Manuelom Saracinom da će Srbija još intenzivnije nastaviti da sledi svoj evropski put, saopšteno je iz Vučićevog kabineta.\nVučić je sa Saracinom razgovarao o ekonomskoj saradnji i bilateralnim odnosima, evropskim integracijama Srbije, kao i o regionalnoj situaciji i inicijativama za povezivanje zemalja Zapadnog Balkana.\nKako se navodi u saopštenju, Vučić je izrazio očekivanje da će angažman specijalnog izaslanika Saracina dati dodatni zamah saradnji među zemljama Zapadnog Balkana, što bi u znatnoj meri doprinelo očuvanju mira i stabilnosti u regionu. U tom kontekstu, predsednik je naglasio da je Srbija svojim ozbiljnim i odgovornim pristupom regionalnoj politici prepoznata kao pouzdan i odgovoran partner u regionu, posvećen političkom dijalogu i daljem razvoju regionalnih odnosa u svim oblastima.\nU tom smislu, predsednik je istakao da Srbija pridaje veliki značaj Berlinskom procesu, kao forumu za jačanje regionalne saradnje, unapređenje procesa pomirenja i prevazilaženje nasleđenih problema iz prošlosti, kao i forumu koji pruža podršku evrointegracijama Zapadnog Balkana kroz konkretne projekte i mere.\n„Srbija se snažno angažuje u svim aktivnostima organizovanim u okviru Berlinskog procesa, a inicijativa „Otvoreni Balkan“ predstavlja još jedan proaktivni pristup naše zemlje regionalnom povezivanju“, naglasio je Vučić i dodao da je od ključnog značaja da se ovi napori prepoznaju i u samoj Evropskoj uniji, kako bi se zemljama regiona pružili podsticaj i ohrabrenje na evropskom putu.\nGovoreći o dijalogu Beograda i Prištine, sagovornici su se saglasili da je razgovor jedini pravi put za rešavnje otvorenih pitanja, kao i za postizanje održivog dogovora. Predsednik je naglasio da očekuje konstruktivnu podršku dijalogu i pronalasku kompromisnog rešenja koje će omogućiti trajnu stabilnost regiona uz primenu postojećih dogovora, a pre svega formiranja Zajednice srpskih opština, koje izostaje već više od 9 godina.\nPrethodni tekstLUKAŠENKO UPOZORAVA: Belorusija može da nanese neprihvatljivu štetu neprijatelju\nSledeći tekstU Nišu nepodnošljivo poskupljenje grejanja, javnog prevoza i taksija


Zemljište – Page 43 – AGRO VESTI by agronews.rs\nHome Tržište BlogZemljište (Page 43)\nFarma čeka Arape, dugovi 34 miliona\nOd preduzeća “AD Vojvodina” iz Starčeva, Ministarstvo poljoprivrede potražuje oko 34 miliona dinara. Uprava za poljoprivredno zemljište pokrenula je tužbu protiv ovog preduzeća u restrukturiranju zbog korišćenja državnog zemljišta bez ugovora.\nPočetna cena – 30.000 po hektaru\nNa osnovu odobrenja Ministarstva poljoprivrede, koje je u lokalnu samoupravu stiglo početkom protekle sedmice, u petak, 1. novembra, konačno je raspisan oglas za održavanje javnog nadmetanja za izdavanje u zakup državnog zemljišta.\nU novembru zakup zemljišta u Vršcu\nOpštinska uprava Opštine Vršac obaveštava sva zainteresovana fizička i pravna lica da će se usmeno javno nadmetanje za davanje u zakup poljoprivrednog zemljišta u državnoj svojini na teritoriji opštine Vršac u prvom krugu organizovati u periodu od 12. do 16. novembra u velikoj sali Opštine Vršac sa početkom u 12.00 sati.\nIzdavanje zemljišta u Subotici u novembru\nLicitacije za izdavanje 13.965 hek tara državnog poljoprivrednog zemljišta u Subotici biće održane tek sredinom novembra, rečeno je Tanjugu u Kancelariji za poljoprivredno zemljište u Subotici.


ICBL na novoj lokaciji nastavlja sa radom punom parom! - Akta.ba\nICBL na novoj lokaciji nastavlja sa radom punom parom!\n06.05.2014 11:58:52 / Izvor: eKapija.ba\nICBL na novoj lokaciji - Dr. Mladena Stojanovića 4 (pored zgrade PMF-a), nastavlja sa radom punom parom! Pozivaju vas da organizujete seminare, radionice, sastanke i prezentacije u vrhunski opremljenim prostorijama na atraktivnoj lokaciji u neposrednoj blizini administrativnog centra, i to po veoma povoljnim cijenama.\nPored usluga iznajmljivanja, organizuju i razne kurseve iz stranih jezika, IT kurseve i radionice iz poslovnih vještina. 14. maja počinje početni kurs iz Java programskog jezika, a u pripremi su i drugi korisni i interesantni edukativni programi.\nZa sva pitanja obratite se putem telefona na +387 51 340 605, +387 66 828 479 ili na e-mail trening@icbl.ba.\nTAGOVI: icbl icbl banja luka inovacioni centar banja luka inovacioni centar obrazovanje seminar organizacija seminara organizacija radionica radionice prostorije za iznajmljivanje sala za sastanke sala za prezentaciju banja luka\nStartup Challenge nastavlja 10 najboljih timova


Laka pobeda Francuske u dublu protiv Srbije u polufinalu Dejvis kupa | Novosadski informativni portal 021\nNenad Zimonjić i Filip Krajinović nisu bili danas težak protivnik za Pjer Erbera i Nikolasa Maua koji su u dublu trijumfovali sa 3:0, po setovima 6:1, 6:2 i 7:6 (7:3) posle svega sat i 48 minuta igre.\nVeća borba viđena je samo u trećem setu kada su nakon 5:2, naši teniseri uspeli da preokrenu i dođu do taj brejka, ali ne i više od toga.\nU nedelju najpre od 13 sati igraju Dušan Lajović i Žo Vilfred Conga, a posle njih na teren bi trebalo da izađu Laslo Đere i Luka Puj, ako u međuvremenu treneri ne promene plan i izmene igrače.\nPodsetimo, juče je prvi poen Srbiji doneo Lajović pobedivši Puja sa 3:1, da bi izjednačio Conga lakim trijumfom nad Đereom.\nU drugom polufinalu koje se igra u Briselu rezultat između Belgije i Australije je posle prvog dana 1:1.


Jedan od najatraktivnijih mečeva 25.kola Super lige Srbije igra se na stadionu ’’Rajko Mitić’’ gde lider šampionata Crvena zvezda dočekuje gradskog rivala, ekipu Voždovca. Biće to duel dva izuzetno kvalitetna tima koji igraju napadački fudbal, a ’’zmajevi’’ su već pokazali da umeju sa ’’večitima’’, pa treba očekivati veliku borbu i odličnu utakmicu.\nEkipa Crvene zvezde trenutno zauzima 1.mesto na tabeli sa 63 osvojena boda, a u prethodnom kolu crveno-beli su savladali ekipu Spartaka na teškom gostovanju u Subotici (1:2). Ekipa Voždovca trenutno zauzima 6.mesto na tabeli sa 39 osvojenih bodova, a u prethodnom kolu ’’zmajevi’’ su na svom stadionu savladali ekipu kruševačkog Napretka (3:2).\nDva tima su se već sastajala tokom aktuelne sezone, a meč odigran na Dušanovcu završen je pobedom crveno-belih rezultatom 0:2(0:1). Strelci za gostujući tim bili su Mičel Donald i Gelor Kanga. Ako posmatramo rezultate prethodnih 15 međusobnih susreta u domaćim takmičenjima (u periodu 2005-2017) crveno-beli su bili daleko uspešniji sa 11 pobeda, uz 3 poraza i jedan remi. Voždovčani su do pobeda stizali isključivo kao domaćini, poslednji put prethodnog proleća, uz samo jedan remi na stadionu ’’Rajko Mitić’’ u sezoni 2014/15.\nU taboru domaćina sve je spremno za još jedan važan meč u borbi za titulu, prvi u gustom rasporedu koji sledi. O tome je na redovnoj konferenciji za medije održanoj pred ovaj susret govorio i šef stručnog štaba crveno-belih Vladan Milojević koji je istakao da bodovna prednost nije prevelika, jer sledi podela osvojenih bodova:\n’’Ove nedelje smo imali malo više vremena i sutra nastavljamo gde smo stali. Utakmica ništa lakša niti teža nego sve ostale koje igramo. Voždovac je samo još jedna u nizu ekipa koja dolazi iz gonjeg dela tabele i koja će nam biti protivnik i u plej-ofu. To je mlada, poletna ekipa koja je znala u prošlosti da nam napravi dosta problema, pogotovo u toj prošlogodišnjoj utakmici, znamo šta se sve izdešavalo na krovu. To znači da je to ekipa koja želi da igra fudbal. Za nas je dobro da nemamo povređenih igrača, na sve mogu da računam i videćemo u kom ćemo sastavu da izađemo. Ulazimo u niz od pet utakmica koje ćemo igrati u ritmu sreda-nedelja. Lepa prilika da dođe publika da podrži ove momke u što većem broju da nam pruži podršku za sutrašnju utakmicu. Ne utiče razlika na tabeli na nas, mi ne možemo da pravimo kalkulacije. Želimo da budemo ono što jesmo, da damo sve od sebe na svakoj utakmici i radimo ono što treba, a ujedno i rastemo iz utakmice u utakmicu. Što se tiče razlike, ne razmišljamo o njoj, rekao sam igračima pred početak da krećemo od nule, i računi se svode na kraju. To sad u ovom trenutku deluje mnogo, ali posle deljenja bodova neće biti i nismo opterećeni time.’’\nGosti u ovaj meč ulaze u dobrom raspoloženju, nakon pobede u prethodnom kolu. O tome je na redovnoj konferenciji za medije održanoj pred ovaj susret govorio i šef stručnog štaba ’’zmajeva’’ Miloš Veselinović koji je istakao da je susret sa Crvenom zvezdom sjajna prilika za dokazivanje:\n’’Ono što nas raduje je da smo u dobrom raspoloženju odradili nedelju posle pobede protiv Napretka. Kapiten Pavlović nam se pridružio, odradio je kaznu suspenzije. Imamo samo jednog povređenog igrača, a to je Mašović, koji je zadobio povredu pre par dana na treningu, mada smo kompletni i dobro raspoloženi i sa nestrpljenjem očekujemo meč sa Crvenom zvezdom. Ovo je prilika da se protiv najboljih pokažete, testirate i da vidite do kog ste nivoa stigli. Naša ekipa je sa novim trenerima i sa puno novih igrača i sve je to potrebno uklopiti, ali mislim da smo na dobrom putu i na dobrom pravcu i Crvena zvezda je idealna prilika da vidimo gde smo sada trenutno. O Crvenoj zvezdi ne treba trošiti reči. Ove godine su prikazali najbolji fudbal i sa razlogom su prvi na tabeli. Svakako nećemo tamo otići da igramo sa belom zastavom, već ćemo pokušati da demonstriramo sve ovo što smo uradili u prethodna dva meseca, i da pokušamo da napravimo što je više moguće problema Crvenoj zvezdi.’’\nUprava fudbalskog kluba Crvena zvezda odlučila je da ulaz na stadion ’’Rajko Mitić’’ bude besplatan za sve koji ponesu navijački šal.\nMeč 25.kola Super lige Srbije između Crvene zvezde i Voždovca igra se danas, u subotu 03.marta 2018.godine, sa početkom u 16:30 časova. Obezbeđen je direktan televizijski prenos ovog susreta na prvom programu TV Arena sport.


Prva optužnica, koja je imala 53 stranice i koja je pisana skoro tri meseca, podignuta je godinu dana nakon hapšenja ove grupe, ali ju je Krivično vanpretresno veće Višeg suda u Valjevu vratilo Višem javnom tužilaštvu na dopunu.\n- Sud je od tužilaštva tražio da dostavi dokumentaciju za koju smatra da nedostaje u optužnici, a reč je o dokumentima koja su fizički uništena. Naime, na osnovu transkripta razgovora između osumnjičenih, tužilaštvo je došlo do saznanja da su neke ponude u postupcima javnih nabavki bile zamenjene drugima, pa je sud tražio da se dostave i te ponude koje su, međutim, fizički uništene. U dopuni optužnice nabavljeni su podaci koliko su prvobitne, uništene ponude za javne nabavke iznosile, kao i u čemu se sastojala šteta naneta budžetu Grada Valjeva, tako da dopunjena optužnica sada ima 76 strana i sadrži obrazloženja do najsitnijih detalja - navodi izvor "Blica".\nValjevo: Samo načelnik i službenik Gradske uprave ostali u pritvoru\nPored Vujića Subotića, kome Više tužilaštvo na teret stavlja primanje mita u produženom trajanju, optužnicom je obuhvaćen i službenik Gradske uprave zadužen za javne nabavke Aleksandar Đurić, te osam vlasnika ili odgovornih lica u firmama iz Valjeva, Novog Sada i Šapca. Sve njih tužilaštvo tereti da su tokom 2017. godine u više navrata u postupku javnih nabavki, čiji je naručilac bila Gradska uprava, dogovarali o tenderima za nabavku automobila, auto-sedišta za decu, nabavku kotla za valjevsku OŠ "Desanka Maksimović", servisiranje i nabavku fotokopir aparata i štampača i kancelarijskog materijala.


ТИЦ добија нови изглед – Grad Kragujevac\nMinistarstvo trgovine, turizma i telekomunikacija, Sektor za turizam, odobrilo je 2,5 miliona dinara za adaptaciju i uređenje enterijera Turističkog informativnog centra grada Kragujevca.\nPravilima konkursa, ove godine, predviđeno je da za ovu vrstu infrastrukturnih projekata može da konkuriše preduzeće čiji je osnivač grad Kragujevac. Tako je, na inicijativu Gradske turističke organizacije „Kragujevac“, a uz podršku Gradske uprave za upravljanje projektima, održivi i ravnomerni razvoj, dokumentaciju predala Gradska stambena agencija. Sredstva su odobrena za građevinske radove, zamenu elektroinstalacija, rekonstrukciju mokrog čvora i opremanje prostorija odgovarajućim nameštajem.\n– Ovim projektom mi izdižemo kvalitet Turističkog informativnog centra na jedan viši nivo, jer grad poput Kragujevca to i zaslužuje, imajući u vidu sve uspehe i sve ono što smo uradili na polju turizma prethodnih godina. Nadam se da ćemo ovaj objekat videti u nekom novom ruhu, već krajem ove godine – rekao je Dalibor Jekić, član Gradskog veća za privredu.\nGradska stambena agencija je na osnovu glavnog projekta uradila konkursnu dokumentaciju za izbor izvođača radova koji će biti biti sproveden putem javnih nabavki, a paralelno je raspisana i javna nabavka za izradu opreme. Radovi bi trebalo da počnu u novembru i da budu završeni do kraja godine, mada je ugovorom, sa nadležnim ministarstvom, rok za realizaciju projekta šest meseci.\nTuristički informativni centar, ove godine, obeležava 30 godina uspešnog rada i jedan je od najstarijih turističko-informativnih centara u Srbiji.\nNagrađeni autori murala u KragujevcuPrezentacija IPARD II


Bijeljinci za vodu plaćaju i do 50 maraka mjesečno - Klix.ba\nBiH Bijeljinci za vodu plaćaju i do 50 maraka mjesečno\nBijeljinci za vodu plaćaju i do 50 maraka mjesečno\n28.2.2012. u 12:06\nStanovnici Bijeljine plaćaju najvišu cijenu vode u regionu, a u planu je bilo da se poveća za još 16 posto.\nTrenutno potrošači iz kategorije domaćinstava plaćaju jednu marku plus PDV, 2,15 KM izdvajaju mjesečno privredni subjekti za kubni metar vode, dok ustanove plaćaju 1,80 KM.\nIako su poskupljenje u lokalnom „Vodovodu“ praktikovali svake godine, ovog proljeća zbog smanjene kupovne moći građana odgodit će ga najvjerovatnije za kraj godine.\nPovećanje cijena za čak 16 posto uvjetovano je ranije potpisanim ugovorom bijeljinskog „Vodovoda“ o kreditu s Evropskom bankom.\nNa „udaru“ bi bila domaćinstva, dok bi cijena vode trebala da bude manja za privredne subjekte i njeno izjednjačavanje za sve tri kategorije potrošača došlo bi na krajnju cijenu od 1,30 KM.\nU „Vodovodu“ navode da planiraju smanjenje troškova i povećanje broja potrošača da bi povećali prihode i eventualno izbjegli još jedno povećanje cijene vode.\nDirektor tog preduzeća Dragomir Ljubojević navodi da imaju oko 700.000 maraka troškova „redovnog održavanja, bez investicija“, iako je za te namjene trebalo da se uloži oko milion maraka u ovoj godini.\nIako tvrdi da „Vodovod“ posluje pozitivno, navodi da su na granici rentabilnosti zbog čega je nužno „razmišljati“ o povećanju cijene vode, o čemu konačnu odluku ipak donosi skupština.\nOd lokalne i entitetske vlasti tražit će, najavljuje, i saglasnost da subvencioniraju određene socijalne kategorije prilikom plaćanja utrošene vode.\nUlaganja u kanalizacionu mrežu u tom gradu su, kažu nadležni, neophodna, ali za građane je sve teže plaćanje ove obaveze, jer prosječno četvoročano domaćinstvo, koje mjesečno utroši oko 20 kubnih metara vode, mora platiti oko 25 maraka.\nNa kanalizacionu mrežu već je priključeno oko 4.000 od 27.000 potrošača, pa su njihovi računi udvostručeni, jer osim utrošene vode plaćaju i račune za zbrinjavanje otpadne vode, što mjesečno prelazi 50 KM.\nprije 22h 29m 124\nprije 16h 43m 63\nprije 18h 8m 108\nprije 4h 15m 59


Nova Luka Beograd još uvek samo na papiru - www.lobi-info.rs\nNova Luka Beograd još uvek samo na papiru\nPisali smo već o tome da je odluka o izgradnji nove Luke Beograd uzvodno od Pupinovog mosta već izvesna. Takođe dali smo svoju analizu što se lokacije luke tiče. Vreme lagano prolazi a taj projekat kao i svi ostali potencijalni projekti Kine još uvek su samo u planu i na papiru.\nNaime svi ti veliki projekti najavljeni su pre dve godine na Samitu 16 zemalja jugoistočne Evrope i Kine u Beogradu. Kasnije su potvrđeni i digla se prašina oko njih ponovo prilikom posete predsednika Kine Srbiji.\nKako je nazvan „Jedan pojas jedan put“ ili „Novi put svile“ trebalo bi da bude veza kompanijama iz Kine sa evropskim tržištem. Srbija zbog svog geografskog položaja predstavlja važnu deonicu ovog puta i iz tog razloga Kina želi da ulaže u infrastrukturu u Srbiji.\nKao ključni delovi ovih projekata navode se rekonstrukcija pruge Beograd-Budimpešta posle koje će vozovi moći da se kreću ovom deonicom do 160 ili čak 200 km/h. A takođe je veoma važna i izgradnja luke nedaleko od Pupinovog mosta koja treba da predstavlja važno čvorište robne razmene.\nKinezi su bili spremni još 2014. da ulože 300 miliona evra u izgradnju luke i opremanje kompletnog multimodalnog transportnog centra. A dodatna sredstva bila su u planu za slobodnu industrijsku zonu nedaleko od Pupinovog mosta. Zapelo je iz razloga što Evropska unija nije baš srećna kada je izgradnja bescarinskih zona u pitanju, tako da će ovaj deo projekta ipak pričekati.\nKina je od nedavno vlasnik 67% udela luke Pirej u Grčkoj i upravo preko nje ide većina robe iz Kine. Transport kroz Srbiju se odvija železnicom koja je jako spora i predstavlja problem za brzinu transporta. Tako da što se tiče svih projekata koje je Kina namerila u Srbiji, pa tako i Luku Beograd, sigurno će doći na red samo je pitanje vremena.\nNovo ograničenje na Pupinovom mostu 40 km/h\nPančevački menja Zrenjaninski put. Treći udes u roku 12 dana!


Edukacija – HealthBioDesign\nNajednostavnije rečeno, ovo je mogućnost i prilika edukacije o različitm temama uz jelo. Mnoge kompanije uspešno primjenjuju ovaj koncept kako bi omogućili svojim zaposlenima da se usavršavaju i stiču znanja iz različitih oblasti. Pronalaženje načina da se jede zdravo uz svakodnevne radne obaveze često je nemoguća misija a u moru kontradiktornih informacija mnogi su u nedoumici kako odabrati i kome verovati\nU prijatnom ambijentu hotela Helvecija uz inovativne funcionalne obroke organizujemo kratka edukativna predavanja o različitim temama vezanim za ishranu i zdravlje. Pokazaćemo vam kako da malim promenama u načinu života i ishrane utičete na najvažnije faktore od kojih zavisi vaše zdravlje i izgled. Na ovim predavanjima izmedju ostalog možete saznati:


Vašington mora da se dogovara sa Damaskom - Sputnjik Srbija\nVašington mora da se dogovara sa Damaskom\n08:19 19.06.2017 Preuzmite kraći link\nŠef diplomatije Rusije Sergej Lavrov izjavio je na ministarskom sastanku članica BRIKS-a koji se održava u Pekingu da SAD treba da koordiniraju akcije o Siriji i izbegavaju jednostrane korake.\n„Pozivamo Sjedinjene Države i sve druge koje imaju svoje savetnike na tlu (u Siriji) da koordiniraju svoj rad. Zone deeskalacije su jedan od važnih varijanti zajedničkog kretanja napred. Pozivam sve da izbegavaju jednostrane akcije, poštuju suverenitet Sirije i pridruže se našem zajedničkom radu koji je dogovoren sa sirijskom vladom“, rekao je Lavrov.\nLavrov je, komentarišući informacije o tome da su SAD preuzele pogranični punkt na jugu Sirije, izjavio da Vašington treba sve korake da dogovara sa Damaskom.\nNaredna runda pregovora o Siriji u Astani biće održana 10. jula i u njoj će učestvovati specijalni predstavnik UN za Siriju Stafan de Mistura, izjavio je šef diplomatije Rusije Sergej Lavrov.


Pritvor je određen Mladenu Novakoviću, Saši Nikoliću i Veliboru Cvetkovu zbog opasnosti od bekstva, opasnosti da će uticati na svedoke, kao i da će u kratkom roku ponoviti krivično delo.\nNa ovu odluku sudije za prethodni postupak osumnjičeni imaju pravo da ulože žalbu vanraspravnom veću suda u toku od tri dana, saopšteno je iz suda.\nTužilaštvo za organizovani kriminal ranije danas je nakon saslušanja osumnjičenih pokrenulo je istragu protiv ove organizovane kriminalne grupe zbog sumnje da su izvršili produženo krivično delo neovlašćena proizvodnja i stavljanje u promet opojnih droga.\nU saopštenju tužilaštva je precizirano da se vođa ove organizovane kriminalne grupe sumnjiči da je jedan od najvećih distributera heroina na teritoriji Srbije, koji je snabdevao druge kriminalne grupe radi dalje prodaje krajnjim korisnicima.\nPrilikom pretresa lica, kao i pretresom više skrivenih lokacija na teritoriji Beograda, pronađeno je oko 77 kilograma heroina i oko pola kilograma kokaina, čija se ulična vrednost procenjuje na oko pet miliona evra.\nS obzirom na izuzetnu čistoću - kvalitet heroina, članovima ove organizovane kriminalne grupe donosila je višemilionsku zaradu.\nNakon pretresa, oduzeto je više skupocenih motornih vozila i jedan motocikl.


Moratorijum prihvatilo 94% građana i 92,9 % preduzeća - Vojvođanski novinar\nVesti Društvo Ekonomija\nMoratorijum prihvatilo 94% građana i 92,9 % preduzeća\napril 10, 2020 april 21, 2020 urednik\t0 Comments 9 % preduzeća, Moratorijum prihvatilo 94% građana i 92\nZa moratorijum na otplatu obaveza prema bankama odlučilo se 94 odsto građana, dok je nepunih 6 odsto izričito tražilo da nastave sa otplatom, saopštilo je danas Udruženje banaka Srbije (UBS).\nMogućnost da privremeno zaustave otplatu obaveza prema bankama naišla je na veliko interesovanje građana Srbije, a isto važi i za privredu, kažu u UBS.\n„Vrlo slično su reagovala i preduzeća. Za moratorijum se opredelilo 92,9 odsto firmi, a 7,1 odsto izjasnilo se da želi i dalje da plaća svoje obaveze. Firme koje su odlučile da nepromenjeno plaćaju obaveze ka bankama su veće kompanije, tako da one čine oko 30 odsto ukupne kreditne zaduženosti privrede“, izjavio je generalni sekretar UBS Vladimir Vasić.\nPredstavljeni podaci su zbirni, odnosno na nivou čitavog bankarskog sektora. Kada se posmatraju banke pojedinačno procenti variraju, ali ne u većoj meri, kažu u UBS.\nSvakako se može zaključiti da je velika većina korisnika bankarskih usluga odlučila da primeni zastoj u otplati obaveza, konstatuje se u saopštenju UBS.\n„Iz ove statistike vidimo da su ljudi želeli da budu oprezni i da su smatrali sigurnijim da se odmah opredele za moratorijum, umesto da čekaju dalji razvoj situacije. To ne znači da su oni zapali u teškoće sa otplatom svojih obaveza prema bankama, već da su reagovali sa namerom da spreče svaki rizik. S obzirom na politiku plata u državnim i javnim službama i uz mere pomoći za preduzetnike, mala i srednja preduzeća, imamo razloga za optimizam i veru da platežna sposobnost neće biti ozbiljnije ugrožena“, dodao je Vasić.\nUkupna suma na koju se odnosi moratorijum iznosi oko 2 milijarde evra, što je podrška bankarskog sektora građanima i privredi da savladaju otežane uslove svakodnevnog života i poslovanja, koji su izazvani epidemijom Covid-19.\nfoto: Ilustracija (pixabay.com)\n← Olakšice za zakupce pijačnih tezgi u Novom Sadu\nPolicijski čas počinje u 17 sati i traje do ponedeljka u pet ujutru →\nFilm ,,Vikend sa ćaletom” sutra u bioskopu Sinepleks Promenada\n22. Novosadski džez festival u novom ruhu\nArhiva Izaberi mesec oktobar 2020 (55) septembar 2020 (77) avgust 2020 (69) jul 2020 (102) jun 2020 (112) maj 2020 (84) april 2020 (204) mart 2020 (195) februar 2020 (26) januar 2020 (31) decembar 2019 (93) novembar 2019 (32) oktobar 2019 (11) septembar 2019 (21) avgust 2019 (8) jul 2019 (13) jun 2019 (21) maj 2019 (18) april 2019 (10) mart 2019 (23) februar 2019 (14) januar 2019 (32) decembar 2018 (16) novembar 2018 (36) oktobar 2018 (35) septembar 2018 (8) avgust 2018 (13) jul 2018 (6)


Thai prikupio 90 miliona dolara | Avio Press\nThai prikupio 90 miliona dolara\nThai Airways je nedavno prodao 15,5% udela u Bangkok Aviation Fuel Services Public Company (BAFS) koji prevoznika opskrbljuje gorivom. Nacionalni avio-prevoznik Tajlanda je svoj udeo prodao firmi RATCH za 90 miliona američkih dolara čime se finansijska situacija ove kompanije popravila. Transakciju je odobrio Centralni sud za bankrot još 3. decembra prošle godine a dogovor je sklopljen 19. januara.\nKompanija Thai bi uskoro trebala da uđe u proces restrukturiranja i trenutno prodaje veliki deo svoje imovine. Thai Airways prodaje nekoliko desetina aviona iz svoje flote kako bi otplatio dugove i prebrodio krizu a među ponuđenim avionima su i Airbusi A380. Ovaj prevoznik bi trebao da dostavi svoj plan o restrukturiranju do 4. februara kako je to nedavno naložio tajlandski sud.\nAerodrom Sarajevo bez dobiti od dividenti narednih deset godina\nFleš Region Štrajk u Jat tehnici\nFleš Region Piloti MA još uvek bez angažmana


Narednog vikenda Sirmium rocks fest - Ozon Media\nSremska Mitrovica – Narednog vikenda na igralištu “Partizan” u Sremskoj Mitrovici održaće se treći po redu Sirmium Rocks Fest.\nFestival će trajati dva dana, tačnije u petak 31. jula i subotu, 1. avgusta, a kao i prethodnih godina okupiće mnoga poznata imena srpske muzičke scene.\nNovina na ovogodišnjem Festivalu jeste i nastup jednog od najpoznatijih srpskih DJ-eva, Marka Nastića koji će Mitrovčane razdrmati elektronskom muzikom.\nSama ideja o održavanju Sirmium Roks Fest-a proistekla je iz festivala Enter koji se u našem gradu održavao do nekoliko godina. Cilj festivala jeste da animira sve lokalne bendove, kao i bendove iz okruženja koji su još uvek neafirmisani i kojima se ovde pruža prilika da po prvi put nastupe na većoj bini i pred velikim brojem ljudi. Cela priča o festivalu dobila je na veličini najavljenim nastupima dobro poznatih i afirmisanih bendova.\nFestival će otvoriti pobednici ovogodišnjeg Belgrade Demo Festa, duo J & M. Publici će se predstaviti i mlada autorka u usponu Tamara Kim Žebic. Slede dobro poznati Svi Na pod, novosadski raggamuffin sastav MadRed, i kao nosilac prvog dana ovogodišnjeg festivala, DJ Marko Nastić.\nZa razliku od prvog, koji će ove godine u značajnoj meri biti prožet elektronskim, drugi dan biće obeležen gitarskim zvukom. Pored nekoliko predstavnika sremskomitrovačke scene: punk sastava Boneshaker, heavy-power metalaca Amor’s Arrows, uveliko koncertno aktivnih Shejdi Kruu i Kofein, nastupiće bend Iskaz, a posle dugo godina, u Sremskoj Mitrovici sviraće Goblini.\nPočetak prve koncertne večeri fetsivala zakazan je za 20:30 časova, a druge u 20 časova.\nCrveni meteo alaram na snazi, moguća pojava lokalnih pljuskova


OBELEŽEN DAN INFORMATIČARA SRBIJE – Personal magazin\nU Beogradu u Privrednoj komori Srbije održan je 18 novembra 2019. skup “Dan informatičara Srbije”. Ovaj dan se obeležava kao sećanje na 18 novembar 1960. kada je promovisan računar CER…\nNikola Marković predsednik Društva za informatiku Srbije je otvorio skup i pozdravio goste i učesnike skupa\ndr Irini Reljin pomoćnica ministra za telekomunikacije je pozdravila učesnike skupa u ime Ministarstva za trgovinu, turizam i telekominukacije i naglasila da je izuzetno značajan doprinos Društva za informatiku u promociji najnovijih IKT i pravovremenom, objektivnom i stručnom praćenju stanja i predlaganju mera za razvoj informacionog društva u Srbiji.\nMilovan Matijević, direktor kompanije „Mineko kompjuters“ je održao prezentaciju „Trendovi na IT tržištu Srbije“. U predstavljljanju rezultata svojih istraživanja IT tržišta on je istakao.\nU 2018. godini bilo je ukupno 2.349 IT kompanija, one su imale 28.543 zaposlenih i ostvarile poslovni prihod od 2,5 milijarde evra. Vodećih prvih 100 IT kompanija obuhvatali su 51% zaposlenih i 61% ukupnih poslovnih prihoda. U 2011. godini bilo je 1.704 IT kompanije, sa 14.876 zaposlenih i 1,3 milijarde evra poslovnog prihoda. Evidentan je rast broja IT kompanija, broja zaposlenih i ukupnih prihoda.\nPo profitabilnosti IT sektor spada u četiri vodeće deltnosti sa stalnim rastom prihoda iznad proseka privrede.\nUlaganja u IT po glavi stanovnika su i dalje veoma mala i iznose samo 75 evra. U EU ulaganja u IT iznose 850 evra po glavi stanovnika i planira se da će za 2025. godine iznositi 1000 evra. Da li će Srbija moći da ostvari planiranih 175 evra ulaganja u IT po glavi stanovnika u 2025 godini?\nGlavni generator vitalnosti IT sektora u Srbiji je izvoz kompjuterskih usluga i on će 2019 iznositi 1, 3 milijarde evra. Da bi se dostigao izvoz softvera od 2 milijarde evra Srbiji nedostaje oko 20.000 programera.\nNikola Marković, predsednik DIS je govorio o zalaganju DIS za razvoj digitalne Srbije. On je izneo stavove i predloge DIS u odnosu na aktuelno stanje informatizacije u Srbiji. On je istakao da se DIS zalaže za ažurno i objektivno komentarisanje stanja i blagovremeno preduzimanje potrebnih mera. Poslednjih godina dosta je unapređeno stanje informatizacije i to pre svega kroz privatne inicijative i aktivnosti Vlade. Doneto je nekoliko propisa, unapređena je nastava iz informatike, povećane su kvote za studiranje informatike, uvedeni su brojni novi servisi eUprave i dr.\nMeđutim, DIS kroz svoje aktivnosi ukazuje: zakoni se malo i spori primenjuju, tri godine se čekaju izmene i dopune Zakona o elektronskim komunikacijama, treba za 100% povećati kvote za studiranje informatike, DESI indikatori pokazuju nezavidnu situaciju Srbije u pogledu stepena informatizacije, Srbiji preti pad u „digitalni jaz“, treba organizovati i stimulisati proces masovne digitalizacije poslovanja, obezbediti da nezadovoljni IT paušalci ne odu u inostranstvo, potrebno je stimulisati primenu koncepta ind.4.0. predlaže se intenziviranje primene IT standardaa, podsticati preduzetnički duh kod mladih, unapređivati naučni rad u oblasti IT, razvijati primene ćirilice na internetu i dr. O iznetim zapažanjima DIS će uputiti informaciju Vladi i nadležnim organima.\nProf dr Dragana Bećejski Vujaklija predsednik Žirija za dodelu plaketa DIS proglasila je rezultate i uručila plakete DIS za 2019. godinu.\nING d.o.o. – Blinking\nDr Miloš Milić – “Standardi kavliteta u funkciji poboljšanja softverskih sistema”\n– Aplikacija eZio\n– Tok predmeta za javne izvršitelje\n– Sistem za nadzor nad radom javnih izvršitelja\n– Baza podataka primenjenih oportuniteta na PIS-u\nKompanija mainstream je sponzor ovogodišnjeg Dana informatičara Srbije.\nOBELEŽEN DAN INFORMATIČARA SRBIJE was last modified: November 21st, 2019 by Redakcija


Tajms: Vacić bio Vučićev čovek za zastrašivanje i ućutkivanje | Luftika\nIstražitelji su zabeležili više od 1.000 telefonskih poziva između ključnih političkih figura u Srbiji, uključujući predsednika Srbije Aleksandra Vučića, njegovog brata Andreja Vučića i šefa policije, i lidera nasilnog ekstremno desnog pokreta čiji je saosnivač zloglasni britanski nacionalista, piše britanski „Tajms“.\nKako navodi „Tajms“, pozive je u periodu od 2017. do 2019. godine upućivao Miša Vacić, lider Srpske desnice, grupe sastavljene od nacionalistički orijentisanih političara, članova organizovanih kriminalnih grupa i huligana koji su napadali opozicione ličnosti u Srbiji.\nSrpska desnica osnovana je pre četiri godine uz podršku Džima Dousona (Jim Dowson), bivšeg protestantskog pastora, člana Oranskog reda (ultrakonzervativne i nacionalističke protestantske organizacije iz Severne Irske) i jednog od osnivača Britanske nacionalne stranke (British National Party) koji se diskretno pojavljuje u javnosti, ali je u ultradesničarskim krugovima poznat po sposobnosti da prikupi sredstva, a talentovan je i za društvene mreže, piše Tajms.\nPrisluškivanja idu u prilog navodima da Vučić koristi grupu za zastrašivanje i ućutkivanje političkih protivnika, dok pokušava da održi imidž sličan onima koji imaju državnici Sjedinjenih Američkih Država i Evropske unije.\nUprkos tome što je Srbija i dalje kandidat za članstvo u Evropskoj uniji Vučić je ugušio slobodu medija i proširio kontrolu na veći deo države od kad je 2014. godine postao premijer, a potom 2017. godine i predsednik države, piše britanski list.\nVučić tvrdi da je odgovarao na pozive Vacića zato što je to bilo „pristojno“.\nNa zahtev „Tajmsa“ da to prokomentariše, iz kancelarije srpskog predsednika nije stigao odgovor.\nSnimke koje je otkrila opoziciona poslanica Marinika Tepić zatražio je sud, kao deo istrage koja se vodi protiv ultradesničarskih kriminalnih grupa.\nNajčešće mete čalnova Srpske desnice bile su opozicione partije za koje se smatra da sarađuju sa Kosovom, uprkos tome što se i sam Vučić upuštao u diskusije oko razmene teritorija sa bivšim premijerom Kosova Hašimom Tačijem, navodi ovaj britanski list.\nBivši gradonačelnik Šapca Nebojša Zelenović rekao je za „Tajms“ da je ta grupa započela kampanju protiv njega nakon što je započeo zajednički poljoprivreni projekat sa gradom Peć na Kosovu, prvi te vrste.\n„Tada samo posto izdajnik Srbije. Srpska desnica je uz pomoć lokalnih kriminalaca protiv mene vodila kampanju.\nOdržavali su sastanke i mitigne na kojima je Vacić rekao da bi me trebalo udaviti u reci. To je bio otvoren poziv na ličnovanje.\nDošli su u moju kancelariju i pretili mojoj porodici. Sve sam prijavio policiji ali niko nije reagovao“, ispričao je Zelenović.\nKancelarija Srpske desnice u Šapcu nalazi se u istoj zgradi u kojoj je i gradski odbor Vučićeve Srpske napredne stranke.\nNasilnici koji su se pridružili ovoj grupi deo su nove kriminalne klase koja koja je izašla iz zatvora u toku prošle decenije, kaže Zelenović.\n„Vučić nema većinu, zato mora da vrši pritisak, a ne postoji bolji način za to nego da angažuje kriminalce. Potreban je po jedan u svakom gradu koga će se svi plašiti, a to su ljudi koji ubijaju i trguju ljudima“, tvrdi.\nVacić je za „Tajms“ rekao da u svojim obraćanjima nije pretio Zelenoviću i dodao da su tužioci doneli odluku da protiv njega ne podignu optužnicu zbog incidenata u Šapcu.\nTakođe je negirao da Srpska desnica zajdnički deluje sa srpskom vladom, već da oni komuniciraju sa predstavnicima svih partija u Srbiji, prenosi portal Otvoreno.\nDouson je rekao za „Tajms“ da je on sa Vacićem „delio iste vrednosti u pogledu odbrane idenditeta Evrope“ i da je sa njim povezao „mnoge hrišćanske patriote u Britaniji“.\nTakođe je potvrdio svoju ulogu u formiranju Srpke desnice.\nNegirao je, međutim, da ta grupa sarađuje sa Vučićem i rekao da nikad nije upoznao predsednika Vučića i ne poznaje ni jednog člana njegove partije.\noznakeafera prisluskivanje aleksandar vučić misa vacic srpska desnica tajms


Vreme - Davos: Dirljiv skup na snegu\nVREME 735, 3. februar 2005. / SVET\nDirljiv skup na snegu\nMoguće je da su se mnogi od 2200 menadžera, bankara i političara koji su prisustvovali elitnom skupu štipali za obraze proveravajući oko sebe da nisu kojim slučajem promašili manifestaciju i umesto u švajcarskom Davosu sada sede među levičarima\nPredsednik Tanzanije Benžamin Vilijam Mkapa nije ni sanjao šta će ga snaći na 1500 metara nadmorske visine u švajcarskom gradiću Davosu. Za vreme jedne diskusije o siromaštvu u Africi u okviru Svetskog ekonomskog foruma, kojoj je prisustvovao i Mkapa, američka glumica Šeron Stoun iznenada je ustala i prisutne u sali pozvala na spontanu donaciju. "Sada i ovde želim da poklonim 10.000 dolara za suzbijanje side i malarije u Africi", rekla je poluuplakana gospođa Stoun i, da ne bi bilo zabune, dodala: "Ako želite da učinite nešto, onda sada ustanite i navedite iznos koji ćete uplatiti."\nNakon desetak minuta prikupljeno je oko milion dolara za kupovinu mreža za komarce u Tanzaniji. Bez sumnje dirljiv i za svaku pohvalu, postupak holivudske dive nije bio i jedini te vrste – na ovogodišnjem 35. Svetskom ekonomskom forumu koji je završen u nedelju bilo je svega mnogo, a najviše sentimentalnosti. Tako su učesnici foruma mogli da čuju još jednu ispovest bivšeg američkog predsednika Bila Klintona, koji sebi ne može da oprosti činjenicu da nije vojno intervenisao u Ugandi i na taj način sprečio genocid. "Mogao sam spasiti živote. Bio je to najveći propust u mom životu, koji nikada neću prežaliti". "Zato sada pomažem", kaže Klinton, "da niko mlađi od mene ne bi morao da umre." Predsednik Francuske Žak Širak, koji se skupu obratio putem video-linka, predložio je eksperimentalno uvođenje globalnog solidarnog poreza. Kako bi to trebalo da funkcioniše nije najjasnije verovatno ni Širaku samom, a još manje predstavnicima svetskog kapitala i politike. Dodatno oporezivanje avionskih karata ili goriva za avione i brodove, po Širaku, godišnje bi donelo deset milijardi dolara sa kojima bi bilo moguće finansiranje svetskog fonda za borbu protiv side. Zemlje u kojima su bankarski računi tajna, prema Širakovom mišljenju, takođe bi trebalo da izdvoje određenu sumu ekvivalentnu neplaćenom porezu koji nastaje zbog dotičnih bankarskih sistema.\nLEVIČARSKA EKONOMIJA: Sentimentalnosti nikada kraja, pa je i nemački kancelar Gerhard Šreder, ne objašnjavajući na koji način je moguće razlikovati realne od špekulativnih finansijskih transakcija, podržao francuskog kolegu verovatno u uverenju da njegov predlog nije izvodljiv. Moguće je da su se mnogi od 2200 menadžera, bankara i političara koji su prisustvovali elitnom skupu štipali za obraze, slušajući Širakovo izlaganje i istovremeno proveravajući oko sebe da nisu kojim slučajem promašili manifestaciju i umesto u švajcarskom Davosu sada sede među levičarima takođe svetskog, ali socijalnog foruma koji se istovremeno kao antipod održavao u brazilskom gradu Porto Alegreu.\nNa kraju krajeva, veliki iz sveta ekonomije nisu došli u Davos da bi slušali novu verziju o uvođenju Tobin takse, paradnog primera levičarske ekonomije, ili šta to novo ima da kaže Ričard Gir o budizmu, ili da vide pevača američke grupe U2 i glumice Šeron Stoun i Anđelinu Džoli. Godišnja članarina u WEF-u košta „strategijske partnere", kakvi su, na primer, Audi i Hewlett Packard 500.000 švajcarskih franaka. Malo manje plaćaju oni koji su se specijalizovali samo za forum u Davosu, 250.000. Sve ostale kompanije plaćaju članarinu od 30.000 plus ulaznice za WEF (ako su uopšte pozvane) po ceni od 14.000 švajcarskih franaka.\n"Mitingu moćnika koji je u međuvremenu postao toliko moćan preti opasnost da se uguši u sopstvenom uspehu", komentariše nemački časopis "Virtšaftsvohe" ovogodišnji Svetski ekonomski forum. Za osnivača foruma Klausa Švaba i ove godine „buessniss as usuall", kako je i planirano, bez obzira što je sve pomalo ličilo na inscenirane holivudske dobrotvorne manifestacije. Od 1971. godine u Davosu se održava Svetski ekonomski forum. Sve do početka devedesetih su se u švajcarskom gradu poznatom po skijaškim terenima i sanatorijima za opravak od tuberkoloze iz romana Tomasa Mana, u opuštenoj atmosferi, između ručka i večere i bez kravata, sretali vlasnici najvećih kompanija i političari iz celog sveta.\nPARE I ZDRAVljE: Niti je koga interesovalo niti je ko tačno znao šta se to dogovara u obično zavejanom i od sveta odsečenom Davosu, sve dok neki od istorijskih susreta nisu procurili u javnost – Nelson Mandela se 1992. godine sastao sa predsednikom aparthejd režima Frederikom de Klerkom, nekoliko godine pre toga bivši nemački kancelar Helmut Kol sa predsednikom saveta ministara DDR Hansom Modrovom, Jaser Arafat sa Šimonom Peresom. Kada su, krajem devedesetih, antiglobalistički protesti uzeli maha, Klaus Švab je došao na ideju da neke od "revolucionara" pozove na dijalog, kako bi se na Svetskom ekonomskom forumu raspravljalo i o problemima koje donosi globalizacija. Od tada se forum, koji je dobio i svog zvaničnog pratioca i protivnika u Svetskom socijalnom forumu u Porto Alegreu, sve više udaljava od prvobitnih ideja čiji je cilj bio sačuvati i opravdati kapitalizam. Sama po sebi, činjenica da se takva jedna institucija razvodnila u šou-biznisu i masovnom elitizmu manje je zabrinjavajuća od činjenice što se time relativizuje značaj ideja onih koji su se prošle nedelje našli u Porto Alegreu, gradu koji već svi zovu "Vudstok za siromašne". Ili, kako babe kažu, važno je zdravlje, a biće valjda i para.\nNa završnoj manifestaciji 5. Svetskog socijalnog Foruma u brazilskom gradu Porto Alegreu, predsednik Venecuele Hugo Čavez je hiljade prisutnih "antipolitičara" pozvao na ustanak. "Ovaj svet možemo promeniti samo revolucijom", rekao je Čavez i dodao: "ne možemo godinama samo da diskutujemo." Na binu je Čavez izašao u majici sa likom Če Gevare što je kod učesnika Socijalnog foruma izazvalo očekivane, pozitivne reakcije. Veći deo svog 90- minutnog govora, u maniru velikog prijatelja Fidela Kastra, Čavez je posvetio američkom imperijalizmu nazivajući SAD "najnegativnijom snagom na svetu". "Venecuela je spremna", izjavio je njen predsednik, "za moguć vojni napad Amerike".\nIz Porto Alegrea moglo se čuti da milijarda ljudi živi u siromaštvu, 27 miliona ljudi su još uvek robovi, svaki dan njih 800 miliona je gladno, 245 miliona dece moraju da rade, svakog minuta jedno dete umre od posledica zaraze HIV – om.\n5. Svetski socijalni forum u Porto Alegreu kojem je prisustvovalo oko 200.000 ljudi jeste i poslednji koji će se održati na ovakav način. Sledeće godine Socijalni forum biće "decentralizovan" – organizovaće se u različitim gradovima istovremeno, kako bi bio dostupan širim masama.\nKljučna tema samita u Davosu bila je borba protiv siromaštva, a tokom debata značajnu ulogu su uzele zvezde iz šou-biznisa, kao i Bil Gejts, vlasnik kompanije Majkrosoft. Značajna tema ovogodišnjeg Svetskog ekonomskog foruma bila je i problem globalnog zagrevanja, uprkos tome što je Davos bio okovan snegom i ledom, a temperatura se spustila na oko 20oC ispod nule. Manifestaciju je formalno otvorio britanski premijer Toni Bler, koji je ukazao da je potrebna aktivnija borba protiv globalnog otopljavanja i smanjenje emisije ugljen-dioksida u atmosferu. Pored drugih neugodnih stvari, britanskog premijera je iz Londona na samit ispratio i članak o ubrzavanju procesa globalnog zagrevanja, objavljen u poslednjem broju prestižnog naučnog časopisa "Nature". U najvećoj računarskoj simulaciji klime, u kojoj je učestvovalo 90.000 korisnika interneta, na Univerzitetu Oksford realizovan je do sada najtačniji model klimatskog sistema Zemlje. Na osnovu ovog modela pokazano je da će u slučaju dvostrukog uvećanja količine ugljen-dioksida u atmosferi globalna temperatura porasti u intervalu od 1,9 oC do 11,5oC. Ovakav rezulat je znatno neodređeniji od zvaničnih predviđanja rasta između dva i pet stepeni Celzijusa koja je do sada davao IPCC. To govori da se klima na planeti u budućnosti može teže predvideti nego što se mislilo, ako uskoro ne počne da se dramatično smanjuje emisija ugljen-dioksida. Nije poznato da li je Toni Bler zaista i pročitao naučni članak sa lošim vestima o velikoj neodređenosti porasta temperature, ali je, kao i mnogi drugi učesnici samita, pokazao veliku zabrinutost za neizvesnost u kojoj se nalazi naša planeta. Uostalom, moćnici su se u Davosu, bar po viđenju antiglobalista, oduvek i okupljali kako bi zauzdali svaku moguću neizvesnost. Nažalost, pažnju medija u Davosu mnogo više je zaokupilo ono što je Toni Bler ostavio za sobom nego ono što je poneo na samit. Posle konferencije za novinare na njegovom mestu su pronađene zaboravljene beleške i žvrljotine koje je pravio tokom samita, a britanski mediji su angažovali grafologe i psihologe da ih proanaliziraju. Tek pošto su se pojavili naslovi da je britanski premijer ''nestabilna ličnost'' koja se ''teško koncentriše'', ispostavilo se da beleške uopšte ne pripadaju premijeru, već da su zaostale iza Bila Gejtsa.


Resurs Centar | Peticija “Isti udžbenici za sve đake”\n19 sep Peticija “Isti udžbenici za sve đake”\nObjavljeno u 12:18h u NAJAVE/IZVEŠTAJI, Vesti iz sektora\tautor\tVukašin Obradović\nPokret za decu Tri plus pokrenuo je elektronsku peticiju pod nazivom „Da svi đaci u Srbiji uče iz istih knjiga kao nekada“. Naime, u saopštenju ove organizacije piše da ih je na ovaj potez podstaklo aktuelno dešavanje kašnjenja isporuke udžbenika materijalno ugroženoj deci, trećem i svakom naredno rođenom detetu u svim školama širom Srbije od strane svih izdavača i distributera udžbenika.\n– To je postalo uobičajeno za septembar i početak školske godine, iako je država izdvojila preko 500 miliona dinara shodno odluci Vlade Republike Srbije. Roditelji dece svih razreda, posebno prvaka, javili su se udruženju Tri plus sa molbom da se ova septembarska farsa prekine i da Pokret za decu Tri plus apeluje kod nadležnih organa u ime svih višedetnih porodica. Pokret za decu Tri plus je reagovao obraćanjem nadležnima iz Ministarstva prosvete ali bez konkretnog odgovora đaci i ove godine sa kašnjenjem čekaju svoje knjige zbog izdavača i distributera knjiga kao glavnih krivaca – navodi se u saopštenju.\nIz pokreta Tri plus smatraju da je vreme da se smatra da je vreme da se uspostavi kontrola nad distribucijom udžbenika koja podrazumeva isporuku bar 15 dana pre početka školske godine.\n– Potrebno je vratiti vreme kada je knjiga iz nekog nastavnog predmeta bila ista za isti razred u svim školama bilo gde u Srbiji. Knjige su imovina koja se nasleđuje i ukoliko bi đaci učili iz istih knjiga kao što su nekad mnoge generacije njihovih roditelja, osim uštede budžeta učili bi decu i poštovanju tradicije da se knjiga čuva za brata, sestru, druga, sledećeg đaka. Učili bi decu da je knjiga najvredniji poklon koji možemo darivati i treba da je dostupan svima. Napomenućemo i važnu stavku da bi time i država uštedela finansijska sredstva koja izdvaja za kategoriju dece koja imaju pravo na besplatne udžbenike – ističu u saopštenju.\nUkoliko želite da podržite ovu peticiju, možete to uraditi na linku:


Početna/BIZNIS/Brojna iznenađenja na Serbia Fashion Week-u\nSana Life 7. novembra 2018.\tBIZNIS, MANIFESTACIJE, MODA, TRADICIJA, UMETNOST, ZANIMLJIVOSTI Ostavite komentar\nPred nama je jedanaesto izdanje Serbia Fashion Weeka koje će se održati od 21. do 26. novembra.\nKao i do sada, nacionalna Nedelja mode ponudiće nekoliko korisnih seminara i panel diskusija na kojima će govoriti uticajni profesionalci iz Srbije, ali i gosti iz sveta, dok će na revijama biti prikazane kolekcije za sezonu proleće/leto 2019. Deo bogatog programa Serbia Fashion Week organizuje u saradnji sa Evropskom prestonicom kulture 2021.\nNa svećanom otvaranju koje je zakazano za 21. novembar u 18 časove u Galeriji Matice srpske predstaviće se akademska slikarka Ivanka Jeftović izložbom svoje kolekcije ,,Sećanje, tuga i lepota“ za koju je inspiraciju pronašla u srpskoj vojnoj uniform i opremi. Ovom postavkom SFW daje svoj doprinos obeležavanju stogodišnjice Velikog rata i prisajedinjenja Vojvodine Srbiji.\nNa jedanaestom izdanju jedine licencirane Nedelje mode u Srbiji i najvećoj modnoj manifestaciji u jugoistočnoj Evropi, revijama u Master centru Novosadskog sajma publici će se predstaviti naši najbolji kreatori poput Marije Šabić, Suzane Perić, Bate Spasojevića, Boška Jakovljevića, Nataše Župac, Milice Tričković i mnogih drugih dizajnera, ali će svoje kolekcije prikazati i mladi autori kako iz naše zemlje, tako iz regiona i sveta. Među učesnicima biće i osveženja – mladih kreatora koji će se prvi put predstaviti na Serbia Fashion Weeku i koji će biti pravo iznenađenje za sve posetioce.\nNovu kolekciju prikazaće i srpskoj publici dobro poznati dizajner Emerik Fransoa, oficijelni član Federacije visoke mode Francuske i potpredsednik Serbia Fashion Weeka.\nPrvi put na nacionalnoj Nedelji mode učestvovaće i priznati srpski modni kreator Igor Todorović. Pored domaćih autora, svoje kolekcije predstaviće i gosti iz Rusije, Italije, Malte, Francuske, Slovenije, Crne Gore…\nOznakemoda nedelja mode Srbija stil svet umetnost\nPrethodni Besplatna radionica programiranja za žene u Nišu\nSledeći Mesec malih DIVOVA


"LOŠ DEČKO" SRPSKOG FUDBALA POSTAO TRENER: Đani Ćurčić seo na klupu srpskoligaša!\n19. 11. 2021. u 19:04\nNESTAŠNI dečko srpskog fudbala i nekadašnji fudbaler FK Partizan započeo je trenersku karijeru.\nKaljenje za samostalan rad počeo je u Dinamu iz Vranja, a Ćurčić će sada samostalno voditi ekipu Borca iz Lazarevca - učesnika srpske lige "Beograd", prenosi "B92".\nĆurčić je nedavno otkrio da je okrenuo novi list i da želim novo poglavlje u karijeri, a izbor je pao na Lazarevčane.\nBorac trenutno zauzima 13. mesto na tabeli, ima isti broj bodova iz 16 mečeva, posle čega se rukovodstvo kluba odlučilo za potez koji je iznenadio celu fudbalsku Srbiju.\nATP BAŠ BRIGA ZA NOLETA: Novak Đoković praktično bez odmora pred polufinale\n19. 11. 2021. u 17:01\n19. 11. 2021. u 15:46\nOGLASIO SE OSTOJA MIJAILOVIĆ: Evo šta kaže o "tuči" Zagorca i Kuruca\n19. 11. 2021. u 10:36\nOPET FRKA U DENVERU: Jokić spasavao sudije od "poludelog" Melouna (VIDEO)\n19. 11. 2021. u 08:01\nfudbal Saša Ćurčić FK Borac Lazarevac\n18:00 FELJTON - BOMBARDOVANJE BOLNICE U KASINDOLU: Snage Unprofora su razorile i rezervoar za vodu\nPRITISAK međunarodne zajednice, bolje rečeno predstavnika Zapada i NATO-a, iz dana u dan je sve jači. Traži se povlačenje artiljerijskog oružja Srba iz okoline Sarajeva.


RTCG - Radio Televizija Crne Gore - Nacionalni javni servis :: Ekonomija :: Čeka se usaglašavanje planova\n29. 11. 2016. 08:52 >> 08:30 0\nPregovori za valorizaciju lokaliteta Buljarica, za koju je ponudu dostavila kompanija CDC International Corporation (CDCIC), sačekaće ocjenu usaglašenosti investitorovih planova sa planskim dokumentima, piše Pobjeda.\nKljučno pitanje je stepen usaglašenosti onog što planira u ponudi investitor i planskog dokumenta obalskog područja.\n“Nakon što se u tom dijelu dobije jasan odgovor, pregovori mogu da počnu. Idejni master plan ponuđača mora biti usaglašen sa prostorno-planskim dokumentima”, kazao je izvor lista.\nJavni poziv za valorizaciju lokaliteta Buljarica opštinama Budva i Bar objavljen je 12. maja, a ponudu je dostavila jedino kompanija CDCIC sa Kajmanskih ostrva, čiji je vlasnik investitor Kalil Al Šoli.\nPonuda je ocijenjena kao ispravna, a garancija od 500 hiljada eura provjerena, nakon čega su se stekli uslovi za pregovore, koji još nijesu počeli.\nIz Tenderske komisje su ranije saopštili da će građani, prije donošenja bilo kakve odluke, imati jasnu sliku šta će se raditi u Buljarici, odnosno da će se pažljivo pristupiti finalizaciji idejnih rješenja.\nNa prodaju su ponuđene nepokretnosti ukupne površine od oko 4,9 miliona metara kvadratnih, upisane u listove nepokretnosti katastarskih opština Buljarica jedan i dva i Mišići u opštinama Budva i Bar. Predmet dugoročnog zakupa, na period od najviše 90 godina, je i zemljište u zoni morskog dobra ukupne površine 533,95 hiljada metara kvadratnih i akvatorijum površine oko 585,77 kvadratnih metara.


Jovanović: Koliko Srba na Kosovu ima toliko će biti i Srbije na Kosovu\nKod većine kosovskih Srba još uvek postoji nada da će predlog Martija Ahtisarija o nadgledanoj nezavisnosti petrpeti izvesne izmene.To je osnovni razlog što srpsko stanovništvo ne reaguje niti ispoljava strah od perioda koji dolazi. Poslanik srpske kosovsko-metohijske liste Vesna Jovanović upozorava da je sada na potezu zvanični Beograd.\nVesna Jovanović: Za nas Srbe za sada je od najvećeg značaja šta Srbija može da nam ponudi u ovom trenutku, bez obzira šta će biti krajni rezultat oko statusa Kosova. Neko od političkih predstavnika iz Beograda mora da dodje kod lokalnih Srba i da konkretno kaže šta je dalji plan.\nGlas Amerike: Da li je Kosovo za Srbiju prvobitno teritorijalno pitanje i da li je briga o preostalom nealbanskom stanovništvu stavljena u drugi plan?\nVesna Jovanović: Teritorija je važna, integritet i celovitost zemlje su važni ali ono što je sada stvarnost na Kosovu to je da se ojačaju Srbi koji su na Kosovu jer koliko Srba na Kosovu ima toliko će biti i Srbije na Kosovu.\nGlas Amerike: Kakve će mehanizme zaštite u domenu svojih ingirencija, Srbija primeniti u slučaju da plan Martija Ahtisarija ipak ostane onakav kakav je danas?\nVesna Jovanović: Prvi mehanizam jeste da objedini srpsko nacionalno telo ovde na Kosovu, jer je srpsko telo ovde razbijeno. Šalju se različite poruke i prema medjunarodnoj zajednici i prema Beogradu odavde sa Kosova. Ono što bi trebao Beograd da uradi, a ono što Srbi žele na Kosovu, jeste da se oformi jedno telo koje će biti u funkciji Srba ovde. To telo bi moralo da prenese poruku Beogradu šta i koji su prioriteti, praktični problemi Srba na Kosovu, ne računam tu bezbednost jer tu Srbija ne moze nazalost da pomogne.\nBez obzira na stav i obećanja koja stižu iz Beograda, preostali kosovski Srbi ipak žive u neverici.


Novi Pazar / Čedo Jovanović se upisao u knjigu žalosti i obišao mezar muftije Zukorlića - Novi Horizonti\nPredsjednik Liberalno-demokratske partije Čedomir Jovanović upisao se u Knjigu žalosti koja je povodom smrti akademika Muamera Zukorlića postavljena u centrali Stranke pravde i pomirenja.\n“To je bio jedan autentičan život i kada pogledate skupštinu, bar to kada ja uradim, onda vidim gotovo 250 fotokopiranih i njega onako kada se digne u onom džemperu, sakou ili košulji i onda nešto kaže njima a vidi se da u svakom trenutku mnogo više ćuti, nego što govorio iako i ono što kaže jedva neko može da podnese. Komplikuje se ponovo vrijeme i ovdje kod nas u regionu ali i čitavom svijetu i mnogo će nam nedostajati ta njegova pamet i životna energija”, kazao je Jovanović.\nPodvukao je da je Zukorlić bio čovjek kojeg je upoznao tako što su se zajedno borili za Univerzitet u Novom Pazaru.\n“Na sve strane u Evropi sam sretao mlade iz Pazara koji odu na studije pa se nikada više ne vrate. Najmlađi region u Evropi bio je Novi Pazar a on je ovdje napravio Univerzitet, Zoran nije dočekao da ga otvori, ja sam umjesto Zorana došao i te 2003. godine to uradio. Onda je bila borba narednih nekoliko godina za taj Univerzitet i uvijek nekako je falilo vrijeme za neko prijateljstvo i druženje bez te politike. Ne bi me iznenadilo da sad ovdje uđe među nas, toliko ne mogu da prihvatim i da se pomirim sa tom činjenicom da je otišao”, naglaskio je, između ostalog, Čedo Jovanović.\nNakon upisivanja u knjigu žalost Jovanović je obavio hatar, gdje je izrazio svoje najdublje saučešće porodici Zukorlić. Jovanović se od akademika Zukorlića oprostio posjetom mezarju uz poruku da će uvijek biti na raspolaganju kako bi se put vizionara Zukorlića nastavio, prenosi portal Sandžak Press, na kojem možete vidjeti i sve fotografije prilikom obilaska mezara.\n← Turski “ubica dronova” uspješno obavio prvi let, pogledajte snimke s vojnog poligona…\nHrvati zaprepašteni: Nisu svjesni koliko koriste turski jezik →


Da li je orgazam tokom porođaja samo mit? - Bebac.com\nStručnjaci kažu da je veza između rođenja deteta i seksualnog zadovoljstva bliža nego što se mislilo\nDa li u samom činu porođaja može postojati nešto „orgazmično“? Ako zaista postoji, kako se to postiže?\nOdgovori na ova pitanja nalaze se u načinu na koji pristupamo procesu porođaja, a ne u fokusiranju na doživljavanje vrhunca, smatraju neki stručnjaci, a prenosi portal Parents.com.\nOvaj tzv. „orgazmički porođaj“ odnosi se na konekciju između rođenja i seksualnosti, tvrdi dula Debra Paskali-Bonaro, žena koja predvodi pokret koji zagovara postojanje orgazmičkog porođaja. Paskali-Bonaro želi da jasno stavi do znanja da je ideja o postizanju orgazma tokom porođaja zasnovana na izazvanom uverenju da je porođaj u stvari „seksualni čin“.\nOvo definitivno može da zvuči vrlo glupo, ali ono na šta Debra Paskali-Bonaro aludira jeste činjenica da se beba tokom porođaja kreće kroz iste delove ženskog tela koji su uključeni u seksualno zadovoljstvo. Beba otvara grlić materice, kreće se kroz vaginu i potencijalno dodiruje G-tačku. Stoga ona veruje da bi edukacija o mogućnosti seksualnog užitka tokom porođaja omogućila da više majki svoje porođaje vidi kao radosna iskustva. Ona veruje da bi promena u razmišljanju mogla čak da pomogne da se smanji potreba za medicinskim intervencijama za upravljanje bolom.\nA šta kaže medicina?\nS tačke gledišta savremene medicine, dr Alis Keli-Džouns s klinike za ginekologiju i akušerstvo u Šarlotu, smatra da je koncept orgazma i porođaja „fascinantan“, mada tokom 20 godina svog staža nikada nije videla da se to događa.\nOna veruje da je moguće da žena može doživeti orgazam tokom porođaja, ali napominje i da sve žene doživljavaju orgazam drugačije, kao i da svaka žena različito doživljava porođaj. S tim u vezi, ona smatra da dostizanje orgazma tokom porođaja pre svega zavisi od dostizanja seksualnog vrhunca kada žena nije trudna.\nS druge strane, postoji takođe uverenje da bi se masturbacija uz asistenciju partnera tokom porođaja mogla koristiti za smanjenje bola. Dr Alis Keli-Džouns navodi da je s naučne strane otvorena za tu ideju i da bi volela da je više istraži.\nA zašto? Kako je pojasnila, oksitocin, hormon koji se oslobađa tokom porođaja i koji utiče na kontrakcije materice, isti je onaj hormon koji se oslobađa tokom orgazma.\nPrevazilaženje seksualne stigme\nNo, vratimo se na ideju dule Debre Paskali-Bonaro. Ona tvrdi da je „hormonska veza“ između čina porođaja i orgazma naveliko zanemarena zbog toga što je sam porođaj previše stavljen pod okrilje medicine. Takođe, podsetila je da je 2008. godine objavila svoj revolucionarni dokumentarni film „Orgasmic Birth: The Best Kept Secret“, da je tada dobila pozive medicinskih stručnjaka koji su joj rekli da su uživali u filmu, ali da ne mogu javno da podrže ideju o povezanosti porođaja i seksualnosti.\nUprkos svemu, ona čvrsto veruje da prirodni hormoni i resursi našeg tela tokom porođaja doprinose boljim ishodima u porođaju. Debra Paskali-Bonaro ne odbacuje potrebu za medicinskom intervencijom u nekim slučajevima, naravno, ali naglašava da „prekomernom upotrebom“ lekova, tehnologije i „menjanjem hormona“ nije unapređen porođaj u SAD. Zapravo, kako tvrdi, rezultati se pogoršavaju, navodeći stalni porast stope smrtnosti majki u SAD, kao i nedavnu studiju koja je otkrila da je jedna od šest žena bila na neki način „maltretirana“ tokom porođaja.\n— Nauka nam je pokazala da što manje narušavamo prirodne hormone, majka će imati sigurniji i zdraviji porođaj — kaže Paskali-Bonaro.\nVerovatno je većina vas, čitajući ovaj tekst, 100 puta prevrnula očima i zapitala se šta li sve u svetu neće izmisliti, analizirajući u isto vreme svoje porođajno iskustvo. Ipak, bez obzira da li verujete ili ne da je orgazam tokom porođaja moguć, dr Keli-Džouns kaže da ne vidi ništa loše u tome da se pomoću seksualnog užitka i orgazma upravlja bolom tokom porođaja.\n— Razmislite o tome... Kad doživljavate orgazam, ništa vam ne smeta, a osećate euforiju dugo posle toga. Volela bih da vidim da se to događa i tokom porođaja — izjavila je dr Keli-Džouns za portal Parents.com.


Uručena donacija NATO-a i Ambasade SAD-a bolnici u Bihaću – Haber.ba\nKomandant NATO Štaba Sarajevo, brigadni general Eric Folkestad i šef Ureda za odbrambenu saradnju Američke ambasade, major Taib Grozdanić danas su uručili vrijednu donaciju Kantonalnoj bolnici “Dr. Irfan Ljubijankić” u Bihaću.\nUručena donacija NATO-a i Ambasade SAD-a bolnici u Bihaću - Fena\n– Izuzetno mi je drago što je NATO u mogućnosti podržati osoblje bolnice u Bihaću, osoblje koje se nalazi na prvoj liniji borbe protiv COVID-a. Kada naše članice i partneri zatraže našu pomoć, NATO je tu: stavlja na raspolaganje resurse i sposobnosti 30 zemalja članica da pomogne našim prijateljima da riješe probleme i prevaziđu sigurnosne izazove – rekao je general Folkestad.\n– Ove donacije pokazuju da će Savez uvijek stajati uz svog partnera, Bosnu i Hercegovinu u najtežim vremenima – kazao je Grozdanić.\nOd početka krize, Sjedinjene Američke Države i NATO saveznici donirali su tone zaliha u brojnim donacijama pomoći kao odgovor na zahtjev BiH dostavljen NATO Euroatlantskom centru za koordinaciju odgovora na katastrofe, piše “Fena”.\nTeme:ambasada SAD, Bihać, bolnica, donacija, izdvojeno, NATO, promo, Sarajevo


pravosudje.ba | POTVRĐENE JOŠ DVIJE OPTUŽNICE U PREDMETU „ZADRUGA 2“\nPOTVRĐENE JOŠ DVIJE OPTUŽNICE U PREDMETU „ZADRUGA 2“\nKantonalni sud u Sarajevu potvrdio je optužnicu Tužilaštva Kantona Sarajevo protiv Alije Velagića, direktora firme „Social Net“ zbog krivičnog djela zloupotreba položaja ili ovlaštenja kojim se tereti da je pribavio nezakonitu imovinsku korist u iznosu od 58.296 KM i za isti iznos oštetio budžetske fondove u Federaciji BiH. Kantonalni sud u Sarajevu je na prijedlog Tužilaštva KS odredio privremenu mjeru osiguranja nad automobilom u vlasništvu navedene firme procijenjene vrijednosti od 94.000 KM.\nIstovremeno, zbog istog krivičnog djela Općinski sud u Sarajevu potvrdio je optužnicu i protiv Jasmina Osmanagića, direktora firme „Pingi“. Optuženi je već na račun Federalne agencije za upravljanje oduzetom imovinom uplatio iznos od 20.918 KM za koji se tereti da je oštetio budžetske fondove u Federaciji BiH.\nInače, optuženi u predmetu “Zadruga 2” terete se da su u zvaničnim knjigovodstvenim evidencijama lažno prikazivali angažovanje studenata posredstvom Agencije Witram za obavljanje određenih poslova , pri čemu su sa računa svojih firmi isplatili novac za njihovo navodno plaćanje, a koji im je vraćen u gotovini umanjen za iznos provizije Agencije Witram.